
ALLAN PEASE este cunoscut la nivel internaţional ca „Mr. Body 
Language. Celebrul expert în limbajul trupului a scris împreună cu 
soția sa, BARBARA PEASE, cel mai bine vândute cărți din 
domeniul relațiilor interumane. Cei doi sunt autorii a 18 
bestselleruri - dintre care, de-a lungul timpului, zece au ocupat 
prima poziţie în diferite clasamente -— şi au susţinut seminare în 70 
de ţări. Titlurile lor sunt citite în peste 100 de ţări, traduse în 55 de 
limbi şi însumează până în prezent vânzări de 27 de milioane de 
exemplare. Au apariţii regulate în presa internaţională, iar 
activitatea lor a inspirat mai multe seriale, un film şi patru piese de 


teatru, acestea fiind vizionate de milioane de privitori. 


Pease International Lid., compania pe care o deţin împreună, 
produce materiale video, cursuri şi seminare destinate mediului de 
afaceri şi guvernelor din întreaga lume. Afacerea Pease din 
industria muzicală produce albume pop, videoclipuri MTV şi 


asigură postproducţia pentru filme şi programe de televiziune. 


Allan şi Barbara Pease locuiesc în Australia, au şase copii, opt 
nepoți și practică jiu-jitsu. Dintre cărţile semnate de ei, la Curtea 
Veche Publishing au mai apărut: Cât de compatibili sunteți’; De ce 
bărbaţii sunt neglijenți, iar femeile, mereu prevăzătoare; El e cu 
minciuna, ea  vorbeşte-ntruna; Abilităţi de comunicare; Află 
răspunsul!; Întrebările sunt, de fapt, răspunsuri; De ce bărbaţii se 
uită la meci şi femeile se uită în oglindă? (apărută şi în format 
audiobook); De ce bărbaţii au nevoie de sex, iar femeile de dragoste; 


Limbajul trupului în dragoste. 

Aceasti carte le este dedicată tuturor oamenilor care au o 
vedere bună, dar care nu pot să vadă. 

Introducere 


Încă de pe vremea când eram tânăr, am fost mereu 
conștient de faptul că ceea ce spuneau oamenii nu 
reflecta neapărat și ceea ce simțeau sau doreau să 
transmită şi că era posibil să îi determin pe alții să 
facă ceea ce voiam dacă le ghiceam sentimentele ȘI 
răspundeam în manieră adecvată nevoilor lor. La 
vârsta de 11 ani, pentru a face rost de bani de 
buzunar, mi-am început cariera în domeniul 
vânzărilor, prezentând din ușă în ușă bureţi de 
baie — după orele de şcoală. Curând, am început 
să-mi dau seama cine va cumpăra de la mine și 
cine nu. Când băteam la ușă, dacă oamenii îmi 
spuneau să plec, dar mâinile le erau deschise și li se 
vedeau palmele, știam cą puteam insista cu 
prezentarea mea de vânzări, pentru că, oricât de 
ncinteresați păreau, ci nu erau agresivi. Dacă 
cineva Îmi spunea să plec cu o voce blândă, dar mă 
atenționa cu un deget sau ținea pumnul strâns, 
stiam că e cazul să mă retrag. Am adorat să fiu 
agent de vânzări şi m-am priceput de minune la 
această ocupaţie. Ca adolescent, obișnuiam să 
vând seara oale şi tigăi, iar abilitatea mea de a citi 
oamenii m-a ajutat să câștig suficienţi bani pentru 
a-mi cumpăra prima proprietate. Vânzările mi-au 
oferit oportunitatea de a întâlni oameni, de a-i 
studia îndeaproape ȘI de a evalua dacă vor 
cumpăra sau nu — prin simpla observare a 
limbajului lor corporal. 


La vârsta de 20 de ani, am început să lucrez ca 
agent de vânzări în domeniul asigurărilor de viaţă, 
în cadrul celei mai mari companii de profil din 
Australia. După ce am devenit cea mai tânără 
persoană care a înregistrat vânzări de peste un 
milion de dolari în primul an de activitate, am 
continuat să dobor alte câteva recorduri de 
vânzări. Aceste realizări m-au ajutat să intru în 
prestigioasa asociaţie a experţilor in servicii 
financiare și asigurări de viaţă Million-Dollar 
Round Table din Statele Unite, iar ulterior am 
devenit membru senior al acesteia. Tehnicile de 
descifrare a limbajului trupului pe care le-am 
învățat în adolescenţă, în timp ce vindeam oale si 
tigăi, pot fi aplicate şi în alte arii de vânzări. 
Înarmat cu aceste deprinderi, mi-am dat seama că 
aş putea obţine succesul în aproape orice tip de 
vânzare. 


Allan Pease 


Abilitatea de a citi şi de a decodifica limbajul 
trupului e, fără îndoială, cea mai bună calificare 
pentru o carieră de succes, 


În această carte, vă vom împărtăși tehnicile de 
afaceri pe care le-am dezvoltat pentru obținerea 
succesului în vânzări și în afaceri și vă vom învăţa 
„vocabularul“ pe care Allan şi cu mine l-am 
deprins de-a lungul carierelor noastre, care sunt 
considerate extrem de reușite. În general, de-a 
lungul anilor, modalitatea de acţiune s-a mai 


schimbat. Însă introducerea aplicaţiilor datorate 
tehnologiei moderne (teleconferinţe, dispozitive 
de comunicare BlackBerry, iPhone, e-mailuri și 
laptopuri), împreună cu tendinţa de globalizare a 
afacerilor, au generat noi provocări și nenumărate 
oportunităţi pentru oamenii de afaceri ai secolului 
XXI. Cartea de faţă include foarte multe sfaturi de 
ultimă oră, care vă vor ajuta să preluaţi conducerea 
jocului. Conținutul cărţii vă va ajuta să 
conștientizați într-o mai mare măsură indiciile și 
semnalele nonverbale pe care le percepeţi şi vă va 
arăta cum să le utilizați pentru a comunica eficient 
cu colegii, clienţii și asociaţii, ajutându-vă să 
obţineţi reacţiile dorite în orice întâlnire de natură 
profesională. 


Din când în când, locurile de muncă moderne pot 
părea un teren minat sau o cameră întunecată În 
care orbecăiţi. Această carte va aprinde luminile, 
pentru a vă dezvălui ceea ce a existat, de fapt, 
mereu în faţa ochilor voştri; veti întelege exact 
felul în care se prezintă lucrurile şi ce anume 
trebuie să faceți în privinţa lor. Deoarece veti fi 
înarmați cu informatiile din această carte, speram 
ca munca voastră să devină o plăcere, pe masura ce 
avansați în ierarhia profesională și depășiți cu 
ușurință obstacolele. 


Barbara Pease 


CAPITOLUL 1 


Interviurile: cum să obţineţi 
jobul... de fiecare dară 


Adam a plecat de la interviu bănuind că nu va mai fi 
contactat. 

Oare din cauza a ceea ce a spus? Sau, poate, costumul său de 
culoarea ciocolatei, barba de ţap, tatuajul, cerceii ori servieta 
ticsiră au fost lucrurile care au produs o impresie negativă? 
Ori poate că s-a așezat, pur și simplu, pe scaunul nepotrivit? 


Primele impresii sunt, întotdeauna, 
cele mai importante 


Majoritatea interviurilor pentru angajare sunt 
neproductive, în special din cauză că, după cum 
indică ȘI studiile, există o corelaţie clară între 
măsura în care angajatorului îi place persoana 
intervievată și faptul că cea din urmă va primi sau 


nu slujba. În final, cele mai multe informaţii 
factuale care provin dintr-un CV — aspectele reale 
legate de candidat, ce reprezintă un indicator bun 
al performanţei sale — sunt uitate. Ceea ce 
contează este impresia pe care o lasă vorbitorul. 


Primele impresii sunt un fel de „dragoste 
la prima vedere“ în lumea afacerilor. 


Mai mult, cercetările arată că primele 15 secunde 
ale unei întrevederi sunt vitale — dovadă că, într- 
adevăr, nu dispuneţi de o a doua șansă pentru a 
crea o primă impresie. Oamenii își vor forma 90% 
din opinia despre voi în primele 4 minute, iar 60— 
80% din impactul pe care îl veţi realiza va fi 
nonverbal. Modul vostru de abordare, strângerea 
de mână și limbajul corporal vor decide, în 
general, rezultatul întrevederii voastre. Dacă vreți 
să fiţi un interlocutor de primă clasă, nu uitaţi să 
acordati importanţa cuvenită primelor impresii. 


Fără gesticulaţii, pentru un interviu de 
succes 


Persoanele cu un statut superior folosesc mai 
puţine gesturi decât cele cu un statut inferior — 
oamenii care deţin puterea nu trebuie să se mişte 
prea mult. Oamenii care dau dovadă de stăpânire 
de sine, care sunt calmi ȘI știu să se controleze 
folosesc mișcări ferme, controlate. Dacă doriți să 
lăsaţi o impresie bună, ar trebui să vă mișcați cât 
mai puţin. 


James Bond e atât de grozav, încât poate face 
dragoste imediat după ce a ucis zece răufăcători... 
si puteți fi siguri că nu va esua la niciun interviu. 


Agentul special James Bond aplică aceste principii 
cu mare efect. Atunci când e intimidat de băieţii 
răi, când e insultat sau se trage asupra lui, el 
rămâne relativ nemișcat și vorbeşte în fraze scurte, 
viu colorate. 


Actori precum Jim Carrey se află la polul opus — ei 
Joacă frecvent roluri extrem de animate, ce le 
accentuează lipsa de putere, şi întrupează adesea 
oameni neputincioşi, intimidaţi. Dacă ar trebui să 
îi intervievaţi pe James Bond și pe Jim Carrey 
pentru o poziţie de director executiv, pe care l-aţi 
alege? Atunci când vine vorba de gesticulaţii în 
cadrul întrevederilor, cu cât sunt mai puţine, cu 
atât mai bine. 


Regula nr. 1 pentru limbajul trupului în 


afaceri 


Atunci când mergeţi la un interviu sau la o 
întâlnire, purtaţi mereu o servietă sau o geantă de 
laptop într-o mână, de preferat în stânga, pentru că 
această postură vă va permite să strângeți mai Ușor 
mâinile oamenilor cu dreapta, fără să faceţi gesturi 
stângace. 

O femeie nu trebuie să poarte niciodată, simultan, 
o servietă sau o geantă de laptop împreună cu o 


poșetă de mână — va fi percepută ca fiind mai puţin 


profesionistă ȘI mai dezorganizată. In plus, nu 


folosiți niciodată geanta ca pe o barieră între voi șI 


o altă persoană. Această poziție transmite 


nesiguranţă și anxietate, deoarece demonstrează că 
încercaţi să vă protejați trupul şi să vă ascundeţi 
nervozitatea. Arătaţi-vă încrederea în sine prin 


adoptarea unui limbaj corporal deschis. 


Regula nr. 2 pentru limbajul trupului în 


afaceri 


Respectaţi spaţiul personal al celeilalte persoane, 
care ar trebui să fie mai mare în primele minute ale 
interviului. Dacă vă apropiaţi prea mult, 
interlocutorul ar putea reacţiona dându-se înapoi, 
lăsându-se pe spate ori folosind gesturi repetitive 


(precum acela de a bate darabana cu degetele). 


Nu este indicat ca, în timpul unui interviu, 
să vă jucaţi cu bijuteriile, ceasurile, telefoanele mobile 
și butonii manşetei. Gestul de ajustare a butonilor 
manşetei e specific prințului Charles şi e considerat 
a fi unul caracteristic persoanelor nesigure şi anxioase. 


Cele cinci lucruri pe care nu ar trebui 
să le faceţi niciodată la un interviu 


l. Nu purtaţi barbişon (mai ales femeile 
trebuie să fie atente la părul facial). Deşi 
poate fi la modă, țăcălia generează o 
reacție subconştientă de respingere, în 
special în rândul persoanelor mai în 

vârstă, din cauza asocierii subliminale a 

acesteia cu Satana. În filmele 

hollywoodiene, personajele negative 
poartă ţăcălii, pentru că asta le face să 


pară sinistre. 


2. Nu vă umpleţi niciodată până la refuz 
servieta sau mapa. Acest lucru vă va face 
să păreţi dezorganizaţi. 

3. Nu vă așezați niciodată pe o sofa joasă 
pentru că aceasta vă va face să arătaţi ca o 
pereche uriașă de picioare în vârful cărora 
se află un cap mic — dacă nu aveți 
alternativă, staţi drept pe marginea 
acesteia, astfel încât să vă puteți controla 
limbajul trupului şi gesturile. Dacă vă 
doriți un cap mic, duceți-vă la un salon 
de coafură. 


4. Evitaţi să vorbiţi mult. Indivizii cu un 
statut superior comunică eficient prin 
fraze scurte ȘI clare, aşa că nu vorbiti fără 
rost. Acest lucru e şi mai important într- 
un interviu telefonic, de vreme ce 
interlocutorul vă poate evalua doar pe 
baza a ceca ce spuneţi. 


5. Nu strângeţi niciodată mâinile direct 
peste birou. Înaintaţi ușor spre stânga 
biroului rectangular pe măsură ce vă 
apropiați, pentru a evita strângerea de 
mână cu palma în JOS, fapt care v-ar plasa 
într-o situaţie dezavantajoasă. 


„Sper că nu am vorbit prea mult!“ 


Cele cinci lucruri pe care ar trebui 
să le faceţi întotdeauna la un interviu 


l. Păşiţi cu încredere. Felul în care vă 
faceți intrarea le dezvăluie celor prezenți 
felul în care vă aşteptaţi să fiţi trataţi. Nu 
staţi în ușă, precum un copil obraznic 
care așteaptă sa fie primit de directorul 
scolii! Chiar dacă cel care vă așteaptă 
vorbeste la telefon, intrați prompt şi, cu 
o mişcare lină, puneţi-vă jos servieta, 
geanta pentru laptop sau mapa, 
strângeți-i mâna și așezaţi-vă imediat. 

2. Folosiţi numele interlocutorului de 
două ori în primele 15 secunde. Acest 
lucru nu doar că o va face pe acea 
persoană să se simtă importantă, dar 
totodată voi înșivă vă veţi aminti numele 
el prin repetiţie. 

3. Orientaţi-vă scaunul sau corpul la 45 
de grade faţă de interlocutor. Acest 
lucru vă va ajuta să nu rămâneţi blocaţi 
în poziţia faţă-în-faţă, considerată a fi cea 
a „mustrării «, şi va face întrevederea mai 
puţin tensionata. 


4. Folosiţi cuvinte pătrunzătoare, mai 
ales în cadrul interviurilor telefonice. 
Cercetările efectuate arată că unele dintre 
cele mai convingătoare cuvinte sunt: 
„descoperire“, „garanţie“, „dragoste“, 
„sănătate“, „bani“, „Ușor! ȘI „tu“. 


5. Planificaţi-vă ieşirea — adunaţi-vă calm 
şi hotărât lucrurile, nu vă agitati, 
strângeţi mâna celeilalte persoane, 
întoarceți-vă și ieşiţi. Dacă ușa era 
închisă la sosirea voastră, închideţi-o ȘI 
când ieşiţi. Dacă ești femeie, întoarce-te 
constant către interlocutor și zâmbeşte. 
Ultimul lucru pe care vrei să și-l 
amintească e chipul tău, nu fundul. 


LIMBAJUL TRUPULUI ÎN AFACERI, 
PENTRU EA 


În cadrul interviurilor şi în activitatea 
profesională, femeile ar trebui să folosească un ruj 
pal sau chiar fără culoare. Cercetările 
demonstrează că femeile care nu se rujează deloc 
sunt percepute ca fiind mai serioase din punct de 
vedere profesional decât bărbaţii, deși lipsite de 
abilități personale, în vreme ce femeile care 
folosesc ruj în culori atenuate sau pastelate sunt 
considerate ca fiind orientate către carieră ṣi bune 
profesioniste în afaceri. O femeie ar trebui să 
folosească un ruj roșu aprins doar în situaţia în 
care vrea să convingă că e potrivită pentru o 
profesie care promovează imaginea Și 
atractivitatea feminină - de exemplu, în domenii 
precum vestimentație, cosmetice, coafură sau 
chiar dans erotic. 

LIMBAJUL TRUPULUI ÎN AFACERI, 
PENTRU EL 


Bărbaţii nu ar trebui să poarte niciodată costume 
cafenii, dacă interlocutorul lor e o femeie - 
cercetările arată că femeile consideră 
dezagreabilă această ţinută. Din punct de vedere 
istoric, îmbrăcămintea maronie a imitat culoarea 
blănurilor naturale, iar mai târziu a devenit 
însemnul bărbaţilor cu un statut inferior. De 
asemenea, femeile care intervievează pentru 
angajare sunt atente și la lungimea părului, la 
designul hainelor şi la armonia ansamblului, dar și 
la cutele pantalonilor sau la luciul pantofilor. 
Atunci când ies dintr-un birou, majoritatea 
bărbaților nu sunt conștienți de faptul că femeile 
privesc partea din spate a pantofilor lor și că ţin 
cont de acest aspect în evaluarea generală. 

Dacă ești bărbat, lustruieşte-ţi tot pantoful, nu 
doar partea din față. 


Secretul cel mai bine păstrat 
pentru un interviu de succes 


Multi oameni sunt învăţaţi că ar trebui să păstreze 
un contact vizual puternic cu interlocutorul până 
în momentul în care se așază. Însă acest aspect 
creeaza probleme pentru ambele părţi. Deoarece 
un bărbat va vrea să observe părul, picioarele, 
forma corpului şi aspectul general al unei femei. 
Or, dacă ea mentine contactul vizual, 
restricţionează acest proces, astfel încât bărbatului 
nu-i rămâne decât să încerce să arunce priviri 
furişe către ea pe durata interviului, încercând să 
nu fie surprins, iar astfel devine distras de la 
sarcina efectivă pe care o are. Desigur, unele femei 
sunt dezamăgite că, în secolul al XXI-lea, al 
presupusei egalităţi între sexe, bărbaţii încă mai fac 
acest lucru. Însă camerele ascunse arată că această 
atitudine e un fapt obişnuit al vieţii de afaceri. Și 
interlocutorii de sex feminin trec prin același 
proces de evaluare a persoanelor (fie bărbaţi, fie 
femei), dar ele, având vederea periferică mai bună, 
sunt rareori prinse trăgând cu ochiul. 


Fie că vă place, fie că nu, fiecare bărbat aruncă 
priviri înspre fundul unei femei atunci când aceasta 
părăseşte încăperea, chiar şi dacă nu îi place chipul ei. 


Secretul e ca, atunci când vă prezentaţi la un 
interviu, să-i strângeţi mâna interlocutorului şi 
apoi să-i oferiţi un răgaz neîntrerupt de două-trei 
secunde, pentru a vă măsura din priviri. Coborâţi- 
vă ochii, pentru a vă deschide servieta sau mapa 
ori pentru a vă aranja hârtiile de care aţi putea 


avea nevoie, închideţi-vă telefonul BlackBerry sau 
iPhone, întorceţi-vă pentru a vă pune haina în cui 
sau pentru a vă trage scaunul mai aproape, apoi 
ridicaţi-vă privirea. 


CAPITOLUL 2 


Staţi comod? 
Cum să vă aşezaţi, unde şi de ce 

„Simte-te ca acasă și povestește-mi totul 


Nu e vorba de ceea ce spuneţi, 
ci de locul în care vă așezați 


lată câteva ponturi despre modalităţile obișnuite 
de amplasare a mobilierului, folosite în prezent de 
directorii executivi din diverse domenii de afaceri: 


l1. Biroul rectangular, care e de obicei 
același cu biroul de lucru, e utilizat 
pentru activitatea cotidiană de afaceri, 
conversații scurte,  mustrări adresate 
subordonaţilor și aşa mai departe. El 
permite tuturor să adopte o „poziție“ 
clară în raport cu subiectul și încurajează 
contactul vizual direct. 


2. Masa rotundă, adesea o măsuţă pentru 
cafea înconjurată de scaune joase, e 
utilizată pentru a crea o atmosferă 
intimă, relaxată sau propice persuasiunii. 
Regele Arthur a folosit-o pentru a le oferi 
cavalerilor săi o autoritate egală. Teoretic, 
toată lumea e egală, dar, în practică, dacă 
cineva de la masă are un statut mai înalt 
în raport cu ceilalți, acest aspect alterează 
distribuţia puterii. Cu cât stai mai 
aproape de rege, cu atât ai mai multă 
putere. 


3. Mesele pătrate atrag cooperare din 
partea persoanei care stă lângă tine, insă 
rezistenţă din partea celei situate pe 
latura opusă, iar atunci când sunt aşezaţi 
patru oameni în jurul unei astfel de 
mese, fiecare dintre ei are pe cineva care 
stă în partea opusă. Mesele pătrate sunt 
mai potrivite în cantine. 


Locul în care vă așezați într-o întâlnire de afaceri 
spune multe despre statutul vostru și vă poate 
influența in mare măsură relaţia CU colegii de 
muncă. Oamenii care se implică în Conversaţii 
prietenoase, de cooperare, vor sta unul lângă 
celălalt sau de aceeași parte a unei mese, în vreme 
ce persoanele angajate într-o confruntare vor sta în 
parți opuse una faţă de cealaltă. 


Și nu e vorba doar de locul în care staţi, 
ci şi de scaunul pe care vă așezați 


Au fost vreodată la o întâlnire de afaceri în cadrul 
căreia v-aţi simţit copleșiți sau neajutoraţi atunci 
când aţi stat în scaunul vizitatorului? E posibil ca 
cealaltă persoană să-și fi aranjat în mod viclean 
biroul astfel încât sa-și amplifice statutul personal 
si propria putere, diminuându-le în schimb pe ale 
voastre. lată aspectele cărora trebuie să le acordaţi 
importanță: 


1. Dimensiune şi accesorii. Înăltimea 
spătarului unui scaun amplifică sau 
diminuează statutul unei persoane. Cu 
cât e mai înalt, cu atât persoana e 
percepută ca deținând o putere şi un 
statut mai mari. Câtă putere ar avea 
regina sau papa, dacă s-ar așeza mereu pe 
un scăunel de pian? În plus, scaunele 
pivotante conferă mai multă putere și un 
statut mai ridicat comparativ cu cele fixe, 
îngăduindu-i utilizatorului libertate de 
mișcare în situaţiile tensionate. 

2. Înălţime. Câștigi importanță și dacă 
scaunul tău e mai înalt în raport cu al 
celeilalte persoane. Unii directori, care 
ştiu să-și facă reclamă singuri, sunt 
renumiţi pentru faprul că se aşază pe 
scaune cu Spătar înalt care sunt 
poziţionate la înălțimea maximă, în 


vreme ce vizitatorii lor stau în partea 
opusă, în poziţie defensivă sau pe o sofa 
ori un scaun care sunt atât de joase, încât 
ochii lor se situează la nivelul biroului 
directorului executiv. 


3. Amplasament. Asupra vizitatorului se 
exercită mai multă putere atunci când 
scaunul acestuia e plasat exact în partea 
opusă. O altă modalitate de a câştiga 
putere e să plasezi scaunul vizitatorului 
cât mai departe posibil de biroul 
directorului, reducând astfel și mai mult 
statutul musafirului. 


Evitaţi să rămâneţi blocaţi în orice poziție fizică ce 
vă diminuează încrederea în sine sau demnitatea. 


Regula nr. 3 pentru limbajul trupului în 


afaceri 


Un şef nu ar trebui să se aşeze niciodată în partea 
diametral opusă angajatului, dacă doreşte să se facă 
plăcut. Această poziţie sporeşte şansele ca doi 
oameni să se certe, să se simtă mai puţin în largul 
lor şi să fie în mai mică măsură capabili să-și 
amintească cele spuse. Așezarea în partea opusă 
creează vibrații negative. Această poziție ar trebui să 
fie utilizată doar în cazul în care doreşti să dojenești 


pe cineva sau să te simţi superior. 


Regula nr. 4 pentru limbajul trupului în 


afaceri 


Studiile arată că elevii obţin rezultate şcolare mai 
bune atunci când sunt așezați în partea stângă a 
profesorului, deoarece profesorii le captează atenția 
într-o mai mare măsură atunci când se află astfel 
poziţionaţi. Dacä sunteți agenți de vânzări, așezați 
clientul în partea stângă, pentru a încheia cât mai 
multe vânzări. Cu toate acestea, în cadrul 
întâlnirilor, asiguraţi-vă că vă asezati în partea 
dreaptă a șefului, pentru a câştiga un surplus de 
putere. 


LIMBAJUL TRUPULUI ÎN AFACERI, 
PENTRU EA 


Dacă ești femeie, evită să îți încrucișezi picioarele 
atunci când te afli lângă bărbaţi într-o întâlnire de 


afaceri, cu excepţia cazului în care porţi o rochie 
sau o fustă lungă în forma literei A! sau cel puţin 
una care ajunge sub linia genunchilor. Chiar și în 
lumea de astăzi, imaginea coapselor unei femei îi 
distrage pe majoritatea bărbaţilor şi le abate 
atenţia de la mesajul ei verbal. Ei își vor aminti 
cine e femeia, însă nu își vor aminti prea multe 
din ceea ce a spus. Același fenomen a fost 
observat în mass-media: peste 90% dintre 
prezentatoarele de televiziune apar în fuste scurte 
și cu picioarele la vedere. Acest lucru se întâmplă 
pentru că studiile au demonstrat că 
telespectatorii masculini vor urmări programul 
vreme mai îndelungată, însă aceleaşi studii arată 
totodată și altceva: cu cât o femeie îşi expune 
într-o mai mare măsură picioarele, cu atât mai 
puţin își amintesc bărbaţii ce a spus. Regula în 
acest caz e simplă: în întâlnirile de socializare 
este permis să îți expui picioarele încrucișate, dar 
în niciun caz într-o întâlnire de afaceri. 


Femeile care transmit semnale feminine intense 
în cadrul întrevederilor serioase de afaceri 
îsi pierd din credibilitate 


LIMBAJUL TRUPULUI ÎN AFACERI, 
PENTRU EL 


Dacă eşti un bărbat care are de-a face cu femei în 
mediul de afaceri,  păstrează-ţi genunchii 
apropiați. Gestul de depărtare a picioarelor e, 
aproape exclusiv, unul masculin și e observat 
totodată printre maimuţele care încearcă să-și 
instituie autoritatea în raport cu alte maimute. În 
loc să rişte rănirea printr-o confruntare fizică, ele 
își deschid picioarele, iar maimuța cu cea mai 
largă deschidere e percepută ca fiind cea 
dominantă. În cazul bărbaţilor, deşi acest gest e 
făcut de obicei în mod inconştient, el transmite un 
mesaj puternic. Dar are efecte foarte negative 
atunci când un bărbat îl foloseşte în faţa femeilor 
în cadrul întâlnirilor de afaceri. Majoritatea 
femeilor răspund prin încrucișarea picioarelor și a 
braţelor, ceea ce le plasează imediat într-o 
atitudine defensiva, sau chiar agresivă, fără să ştie 
de ce. 


Sfat: Dacă ești o femeie care se confruntă constant 
cu bărbaţi ce își etalează zona genitală, nu reacţiona 
atunci când ei fac acest lucru. Situaţia se poate 
întoarce împotriva ta dacă adopţi o atitudine 
defensivă. Încearcă, în schimb, să te adresezi zonei 


sale genitale - de pildă, prin răspunsuri de genul: „Ai 
dreptate aici, Bob“ și „Înţeleg ce vrei să spui.“ Acestea 
pot să dea o lecţie valoroasă, ca să nu mai spunem 
că pot declanșa hohote de râs copioase, atunci când 
sunt utilizate la momentul potrivit. 


Evoluţia bărbatului de afaceri modern. 


Poziţionaţi-vă într-un anumit unghi, 
pentru a construi relaţii... 


Dacă vă aşezaţi la un unghi de 45 de grade, veţi 
emana o atitudine  neprotocolară, relaxată, 
potrivită unei întâlniri. E o poziţie excelentă 
pentru întâlnirea anuală de evaluare a activităţii 
profesionale. 


Inaugurarea unei şedinţe în care oamenii se poziţionează 
într-un unghi de 45 de grade menţine o atmosferă relaxată. 


Vă puteţi manifesta acordul nonverbal faţă de un 
subordonat în această poziţie, prin imitarea 
mișcărilor şi a gesturilor sale. Atunci când vă 
poziţionaţi trupul la 45 de grade în raport cu 
cealaltă persoană,  detensionaţi întrevederea. 
Aceasta e o poziţie excelentă din care să adresati 
întrebări delicate sau jenante și să încurajați 
răspunsuri mai sincere la întrebările voastre, fără 
ca cealaltă persoana să se simta presata. 


„„„Şi aşezaţi-vă competitorii cu spatele la 


) b] 
y 


ușă 
Studiile relevă că, atunci când spatele nostru e 
poziţionat către un spaţiu deschis, devenim 
stresaţi, tensiunea sanguină creşte, inima ne bate 
mai repede, undele noastre cerebrale se intensifică 
şi respirăm mai alert, ca şi cum corpul nostru se 
pregăteşte pentru un posibil atac din ariergardă. 
Aceasta e o poziţie excelentă în care să vă plasați 
oponenții. 


Poziționarea într-un unghi de 45 de grade, 
corespunzătoare pregătirii de plecare. 


Cele două poziţii pe care bărbaţii 
nu ar trebui să le folosească niciodată 
la serviciu... şi cum să le abordaţi 


Cu secole în urmă, bărbaţii foloseau scuturi 
pentru a se proteja de dușmani; în prezent, 
bărbatul civilizat utilizează orice mijloc pe care îl 
are la dispoziţie, atunci când devine ţinta unui 
atac fizic sau verbal. Aceste mijloace includ atât 
gestul de a te așeza în spatele unui birou, cât și pe 
cel de a încăleca un scaun. 


Spătarul scaunului acţionează ca un scut şi poate 
transforma o persoană normală într-una cu 
personalitate agresivă. Majoritatea Călăreţilor sunt 
de tip dominator şi vor încerca să preia controlul 
asupra altora atunci când se plictisesc de 
conversaţie, iar spătarul scaunului le serveşte drept 
protecţie eficientă împotriva oricărui „atac“ venit 
din partea altor membri ai grupului. 


Călăreţii vor să domine sau să controleze şi, în același timp, 
să-și protejeze partea din faţă. 

Sfat: Cea mai ușoară modalitate de a dezarma un 
Călăreţ e să te ridici în picioare sau să te așezi în 
spatele lui, făcându-l să se simtă vulnerabil la atac și 
forțându-l să-și schimbe poziția. Această metodă 
poate să funcționeze bine într-o adunare, pentru că 
respectivul Călăreţ va avea spatele expus şi va fi 
nevoit să își schimbe poziţia. O altă variantă ar fi să 
vă sustineti conversaţia din picioare, privind în jos 
spre Călăreţ, și să intraţi în spaţiul său personal. 
Acest lucru îl va enerva și ar putea chiar să cadă pe 
spate din scaunul său, în încercarea de a se 
îndepărta. 


Catapulta: relaxat, încrezător, le ştie pe toate 
și crede că are mai multe banane decât tine. 


Catapulta e un gest în întregime masculin, utilizat 
de un bărbat pentru a-i intimida pe alţii sau 
pentru a induce o atitudine relaxată prin care să vă 
creeze un fals sentiment de siguranţă chiar înainte 
de a vă ataca. E un gest obişnuit printre cimpanzei 
ȘI e tipic pentru contabili, avocaţi, manageri de 
vânzări sau oameni care se simt superiori, 
dominatori sau încrezători într-o anumită 
privinta. 


Dacă am putea citi gândurile acestui tip de bărbat, 
el ar spune: „Am răspunsuri la toate întrebările“ 
sau chiar „Poate că într-o zi vei fi şi tu la fel de 
deştept ca mine.“ Femeile adoptă rapid o atitudine 
de respingere faţă de bărbaţii care utilizează gestul 
Catapultei în întâlnirile de afaceri. 


Chiar şi femeile cu sâni mici care încearcă să adopte 
poziția Catapultei sunt descrise ca fiind agresive — 
atât de către bărbaţi, cât şi de către femei. 


Sfat: Pentru a dezarma un bărbat așezat în poziţia 
Catapultei, înclinaţi-vă înainte cu palmele în sus și 
spuneţi: „Văd că știi la ce mă refer. Ai vrea să îți 
exprimi părerea?“ Apoi așezați-vă din nou și așteptați 
un răspuns. Sau arătaţi-i ceva ce se află în afara razei 
sale de acţiune și întrebați-l: „Ai văzut asta?‘ 
forțându-l astfel să se încline înainte. Dacă ești 
bărbat, copierea gestului său poate fi o metodă 
simplă de a contracara poziţia Catapultei, pentru că 
oglindirea acestui gest creează egalitate. Totusi, acest 
truc nu funcţionează atunci când e făcut de o femeie, 
pentru că îi expune sânii, ceea ce creează un 
dezavantaj pentru ea. 

Femeile ar trebui să continue o asemenea conver- 
sație în picioare. Această atitudine îl forţează pe cel 
care folosește poziţia Catapuliei să își schimbe 
poziţia. Când el abandonează Catapulta, aşezaţi-vă 
din nou. Dacă adoptă iarăși poziţia Catapultei, 
ridicaţi-vă. Aceasta e o manieră neagresivă de a le 
sugera altora să nu vă intimideze. Pe de altă parte, 
dacă persoana care utilizează Catapulta e superiorul 
vostru și vă dojenește, copiindu-i gestul îl veţi 
intimida. Aveţi grijă la acest aspect, dacă vă prețuiti 
locul de muncă! 


Cum să vă aşezaţi într-un birou modern 


Aşezarea În plan deschis este amplasarea standard 
în majoritatea birourilor moderne, cu excepţia 
celor folosite de indivizii cu rang foarte înalt. Prin 
urmare, cum vă puteţi amplifica statutul, dacă 
biroul vostru e conceput pentru egalitate? Primul 
şi cel mai important aspect: asiguraţi-vă că biroul e 
curat și că oferă o imagine profesională. Păstraţi-vă 


fotografiile, ornamentele şi alte obiecte personale 
pentru biroul de acasă. ȘI, pentru a vă crește 
credibilitatea, la următoarea evaluare care se face 
în privinţa condiţiilor de sănătate și de siguranță 
în activitatea profesională, asiguraţi-va ca primiţi 
un scaun cu suport pentru braţe şi cu rotile, care 
vă va permite sa va lăsaţi pe spate — cercetările 
arată că aceste accesorii vă conferă o putere mal 
mare. 


Note: 


1 Tip de fustă sau rochie mulară pe şolduri și care se lărgeşte 


gradual, creând forma literei A. (N. trad.) 


CAPITOLUL 3 


Cum să preluaţi controlul 
asupra carierei: arta de a strânge 
mâinile, 
de a stabili relaţii sociale 
și de a supravieţui în urma 
unei petreceri la birou 


„Eşti o persoană memorabilă... oricine ai fi.“ 


Era prima zi de muncă a lui Adam în cadrul noii 
sale companii de relaţii publice şi el dorea să lase o 
impresie bună tuturor. În timp ce le era prezentat 
colegilor, el le strângea mâna cu entuziasm și le 
oferea tuturor un zâmbet larg. Adam avea o 
înălțime de 1,90 m, era chipeș, bine îmbrăcat și 
arăta cu siguranță ca un om de succes în domeniul 


relaţiilor publice. Oferea mereu o strângere de 


mână fermă, exact așa cum îl învățase tatăl său pe 


vremea când era copil. Atât de fermă, încât a făcut 


să sângereze degetele inelare a două dintre colege și 
a rănit alti câțiva colegi. Unii bărbaţi intrau în 
competiţie cu strângerea de mână a lui Adam — dar 
asta fac bărbaţii. Femeile, însă, au suferit în tăcere, 
iar în curând au început să şușotească: „Stai departe 
de tipul ăla nou, Adam, îţi lasă vânătăi!” Bărbaţii 
nu au adus niciodată vorba despre asta, însă 
femeile, pur și simplu, îl evitau pe Adam. Iar 


jumătate dintre şefii companiei erau femei. 


De ce se află puterea în mâinile tale 


Strângerea mâinilor e o reminiscență a trecutului 
nostru îndepărtat. De fiecare dată când triburile 
primitive se întruneau în condiţii prietenoase, 
membrii lor îşi întindeau braţele cu palmele 
expuse pentru a arăta câ nu ţineau sau nu 
ascundeau arme. Deşi oamenii își dau mâinile de 
milenii, mulţi dintre noi nu stăpânesc încă această 
artă. Realitatea e că puţini oameni acordă atenţie 
felului în care își poartă mâinile sau a modului în 
care strâng mâinile altei persoane atunci când o 
întâlnesc. Cu toate acestea, cele cinci până la şapte 
scuturări în sus și în jos stabilesc care dintre 
jocurile de dominare, supunere sau egalitate vor 
marca relaţia respectivă. Strângeţi mâinile corect ȘI 
veţi crea o impresie frumoasă ori veți finaliza o 
tranzacţie de afaceri: strângeți mâinile incorect, iar 
colegii vă vor vorbi pe la spate, în timp ce clienţii 
se vor grăbi spre uşă. 


O strângere de mână potrivită poate marca diferența 
dintre o promovare în carieră şi o sinucidere 
profesională. 


Cum stabilim cine deţine avantajul 


De-a lungul Istorlel, palma deschisă a fost asociată 
cu adevărul, onestitatea, loialitatea și supunerea. 
Multe jurăminte sunt făcute cu palma pe inimă, 
iar atunci când cineva depune mărturie în instanţă 
iși ţine palma deschisă în aer. Palma deschisă si 
orientată în sus e folosită ca un gest de supunere, 
lipsit de ameninţare, ce amintește de cerşetorul de 
pe stradă, în vreme ce palma orientată în Jos 
sugerează imediat autoritate. 


Atunci când strângeţi mâna cuiva pentru prima 
oară, poziţia palmelor voastre va avea un impact 
dramatic asupra rezultatului întâlnirii. Pe vremea 
Imperiului Roman, când doi conducători se 
întâlneau, ei se salutau prin ceea ce se cunoaște a fi 
varianta în picioare a încleștării sportive a braţelor. 
Dacă unul dintre lideri era mai puternic decât 
celălalt, mâna lui se ridica în cele din urmă 
deasupra mâinii celuilalt, în ceea ce se cunoaște a 
fi poziţia Mâinii de deasupra (semn al 
avantajului). 

Atunci când strângeţi mâna cuiva, transmiteţi în 


mod subconştient una dintre următoarele trei 
atitudini de bază: 


1. Dominare: „Pot domina această 
persoană. Va face ceea ce doresc eu.“ 


2. Supunere: „Această persoană încearcă să 
mă domine. E mai bine să fiu precaut.“ 


3. Egalitate: „Mă simt confortabil lângă 
această persoană. 


Aceste atitudini sunt exprimate şi recepționate fără 
ca noi să fim conștienți de ele, însă, cu puţin 
exerciţiu, ele pot influenţa dramatic orice întâlnire 
faţă în faţă. 


Ţ 


Această persoană e serioasă în privinţa afacerilor. 


Dominația e transmisă și prin întoarcerea mâinii, 
astfel încât palma să fie orientată în jos în timpul 
strângerii de mâini. Palma voastră nu trebuie să fie 
orientată direct în jos, ci doar să sugereze avantajul 
şi să comunice faptul că vreţi să preluaţi controlul 
asupra întâlnirii. 

Opusul strângerii dominante e oferirea mâinii cu 
palma orientată în sus. Acest gest poate fi eficient 
dacă doriţi să cedaţi controlul celeilalte persoane 
sau să îi permiteți să se simtă stăpână pe situație — 
dacă, de exemplu, vă cereţi scuze unui partener de 
afaceri. 


Strângerea supusă a mâinii. 
Pentru a crea un raport de egalitate în strângerea 
mâinilor, păstraţi palma în plan vertical și 
strângeți mâna cu o presiune egală CU cea 
exercitată de cealaltă persoană. 


LIMBAJUL TRUPULUI ÎN AFACERI, 
PENTRU EA 


În majoritatea țărilor, femeile care inițiază o strângere 
fermă de mâini sunt considerate ca având o minte 
mai deschisă şi lasă o primă impresie mai bună. 


Femeile pot avea tendinţa să le ofere bărbaţilor 
strângeri de mână blânde, care transmit o 
atitudine de supunere. Aceasta e o manieră de 
evidenţiere a feminității lor sau de sugerare a 
faptului că dominarea lor e posibilă. Într-un 
context de afaceri, această abordare poate fi 
dezastruoasă pentru o femeie, deoarece bărbaţii 
vor acorda atenţie calităţilor ei feminine şi îi vor 
ignora deprinderile profesionale. Femeile care 
manifestă un grad ridicat de feminitate în 
întâlnirile de afaceri nu sunt luate în serios de 
către alți bărbaţi sau alte femei de afaceri, în 
ciuda faptului că în prezent e la modă sau e corect 
din punct de vedere politic să spui că toată lumea 


e egala. Un studiu întreprins de Universitatea din 
Alabama a descoperit, totodată, că femeile care 
sunt deschise față de ideile noi utilizează 
strângeri de mână ferme. Bărbaţii oricum folosesc 
acelaşi tip de strângeri de mână, fie că sunt 
deschişi la idei noi, fie ca nu. Prin urmare, are sens 
în mediul de afaceri ca femeile să ofere strângeri 
de mână mai ferme, în special când au 
interlocutori bărbați. 


Studiul nostru, efectuat pe un esantion 
de directori executivi de top, a dezvăluit 
că 88% din bărbați şi doar 31% din femei utilizează 
ritualul dominant al strângerii mâinilor. 


LIMBAJUL TRUPULUI ÎN AFACERI, 
PENTRU EL 


Mâna de dimensiune medie a unui bărbat poate 
să exercite o forță dublă în raport cu mâna de 
dimensiune medie a unei femei, astfel încât nu e 
de mirare că femeile se plâng adesea de faptul că 
strânsoarea bărbaţilor e prea puternica. Bărbaţii ar 
trebui să ia în considerare acest aspect. Evoluţia 
speciei le-a permis mâinilor bărbătești să exercite 
o forță capabilă să manipuleze mase de până la 
45,3 kg, pentru acțiuni precum ruperea, prinderea, 
cărarea, aruncarea și lovirea. Totuşi, în afaceri, o 
strângere de mână nu trebuie să zdrobească 
oasele! Cel mai bun sfat e să exersați strângerile 
de mâini cu prietenii şi rudele, iar apoi să le cereți 
parerea. 


Cele mai importante trei sfaturi pentru 
o strângere de mână care să dezarmeze 
un interlocutor ce aplică jocurile 
puterii... 


Dacă simţiţi că un asociat de afaceri vă oferă o 
strângere de mână arogantă, dominantă, forţându- 
vă mâna să coboare într-o poziţie de supunere, 
există câteva modalităţi prin care puteţi să îi 
opunetți rezistenţa: 


l1. Tehnica mâinii plasate deasupra. 
Strângeti mâna cu dreapta, apoi puneti- 
vă mâna stângă peste dreapta celuilalt 
pentru a forma o strângere dublă şi 
intensificaţi strânsoarea. Această metodă 
e cu deosebire eficientă pentru o femeie 
la întâlnirea cu un bărbat agresiv, 
întrucât transferă puterea dinspre el către 
ea. 


2. Piciorul stâng înainte. Majoritatea 
oamenilor se poziţionează Într-o 
strângere de mână cu piciorul drept 
inainte. În consecinţă, deplasaţi înainte 
piciorul stâng, astfel încât să vă 
încrucișați cu cealaltă persoană, ceea ce 
vă va ajuta să ţineţi piept unor jucători 
puternici. 

. Ultima soluţie. Dacă simţiţi că un 
jucător de putere încearcă în mod 
intenţionat şi repetat să vă intimideze, 
prindeţi-i mâna pe deasupra și strângeţi- 
o viguros. Acest gest poate șoca un 
asemenea interlocutor, astfel încât trebuie 
să fiţi foarte selectivi în utilizarea sa. 


Strângerea dublă. Ultima soluţie. 


...Şi pentru crearea unui raport de 


egalitate 


O strângere de mână reuşită va transmite un 
sentiment de egalitate ȘI de respect reciproc. 
Acesta e cel mai bun prim gest posibil, pentru o 
întâlnire de afaceri. lată cum să-l exersaţi: 


1. Poziţionaţi mâna vertical. Asiguraţi-vă 
ca palma voastră și a celeilalte persoane se 
află în poziţie verticală, astfel încât 
nimeni să nu fie dominator sau supus. 

2. Răspundeţi cu o presiune egală. Ar 
trebui să aplicaţi aceeași presiune pe care 
o primiţi. Asta înseamnă că, dacă pe o 
scală a fermităţii de la 1 la 10, strângerea 
voastră de mână înregistrează valoarea 7, 
iar a celeilalte persoane e doar de 5, va 
trebui să reduceti presiunea cu 20%. 
Dacă strânsoarea celeilalte persoane e de 
9 si a voastră e de 7, va trebui să vă 
intensificaţi presiunea cu 20%. 


3. Transmiteţi sinceritate. Strângerea de 
mână a evoluat ca un gest de salut sau de 
despărţire ori pentru a încheia un acord, 
aşa că trebuie să fie mereu caldă, 
prietenoasă şi pozitiva. 


Sfat: Dacă vă întâlniți cu un grup de zece 
persoane, de pildă la un eveniment de 
socializare profesională, probabil că veţi 
avea nevoie să faceți câteva ajustări ale 


unghiului şi intensității strângerii, pentru a 
induce un sentiment de echilibru în raport 
cu ceilalți și pentru a rămâne pe picior de 
egalitate cu fiecare persoană. 


Nu folosiţi această îngrozitoare 
strângere de mână... 


Peştele umed. Puţine dintre saluturile întâlnite în 
cadrul întâlnirilor de afaceri sunt mai dezagreabile 
decât Peştele umed, mai ales atunci când mâna e 
rece și lipicioasă. O strângere de mâini nesigură e 
în mod universal neplăcută, e asociată cu un 
caracter slab și e indiciul clar al nervozităţii. 


Sfat: Păstraţi o batistă într-un buzunar sau într-o 
geantă de mână, pentru a vă usca palmele cu puţin 
timp înainte de o întâlnire de afaceri și pentru a 
evita astfel să lăsați o primă impresie proastă. O altă 


variantă este ca, înainte de o întâlnire, să vizualizaţi, 
pur și simplu, că vă ţineţi palmele în fața unui foc. S- 
a dovedit că această tehnică de vizualizare crește, de 
obicei, temperatura în palme cu 3-4 grade. 


.„„Şi evitaţi această catastrofă profesională 
dacă vă preţuiţi serviciul! 


Concasorul de oase e cea mai de temut dintre 
toate strângerile de mână, deoarece lasă o 
amprentă de neșters în mintea și pe degetele 
destinatarului, dar nu impresionează plăcut pe 
nimeni, cu excepţia iniţiatorului. Concasorul de 
oase e marca distinctivă a personalităţii excesiv de 
agresive care, fără avertisment, profită de avantajul 
iniţial şi încearcă să-și demoralizeze oponentul 
prin presarea articulaţiilor de la mână până devin 
o pastă moale. Dacă ești femeie, evită să porţi inele 
pe mâna dreaptă în cadrul întrevederilor de 
afaceri, de vreme ce Concasorul de oase poate să-ţi 
producă sângerări şi să te determine să demarezi 
întâlnirile de afaceri într-o stare de şoc. 


Sfat: Deși nu există modalităţi eficiente de 
contracarare, dacă voi considerați că cineva a făcut 
acest gest în mod intenţionat, ați putea să supuneți 
acest aspect atenției tuturor spunând: „Au! 


Strânsoarea ta chiar mi-a rănit mâna. E prea 
puternică. Astfel îl avertizaţi pe Concasorul de oase 
să aibă grijă şi să nu mai facă acest lucru. 


Cât mai multe relaţii sociale 


Nicicând relațiile voastre cu colegii, clienţii ȘI 
cunoștințele de afaceri nu au fost mai importante 
pentru voi decât în prezent. De fapt, angajaţii cu 
adevărat abili înţeleg că relaţiile de afaceri sunt la 
fel de importante ca modul profesionist în care își 
desfășoară activitatea, dacă nu chiar mai 
importante. Pe scurt, nu e vorba de ceea ce ştiţi, ci 
mai degrabă pe cine cunoaşteţi. 


Comportamentul de persoana profesionistă, 
plăcută șI încrezătoare — la conferinţe, dineuri de 
afaceri, seminarii de team-building, în călătorii de 
afaceri, evenimente de socializare profesională ȘI 
cocteiluri după programul de muncă — poate să 
faciliteze încheierea unei afaceri, să ajute la 
obţinerea unei promovări vizate de mult ȘI chiar să 
confere o poziţie avantajoasa în vederea unei 
schimbări de carieră. 


Folosiţi puterea anumitor site-uri (precum 
LinkedIn) pentru stabilirea unor contacte de 
afaceri şi puneţi în aplicare următoarele sfaturi, 
importante pentru socializarea profesională: 


l. Staţi într-un unghi de 45 de grade în 
raport cu o noua cunoștință de afaceri, 
dacă vreţi ca aceasta să se simtă 
confortabil în preajma voastră. Această 
poziţie creează o atitudine deschisă și 
lasă, de asemenea, loc unei a treia 
persoane să se implice în conversaţie. 

2. Dacă doriţi să purtaţi o discuţie mai 
intimă cu cineva sau vreți, într-adevăr, să 
îi atrageţi atenţia, staţi mai degrabă cu 
faţa direct către persoana vizată, decât 
într-o poziție unghiulară. Cu toate 
acestea, dacă sunteți femeie, aveți grijă să 
nu adoptați acest comportament faţă de 
un bărbat, pentru că riscaţi să-l 
determinaţi să creadă că îi faceţi avansuri 
sexuale. 


Poziţia deschisă triunghiulară încurajează 
intrarea în conversaţie a celei de-a treia persoane. 


3. Arboraţi încredere şi oamenii vor 
presupune că sunteți o persoană 
încrezătoare și capabilă. Folosiţi un 
limbaj al trupului deschis, abordabil, și 
veţi vedea cum oamenii se vor grăbi să vă 
ceară cartea de vizită. 


4. Dacă doriţi să discutaţi cu o anumită 
persoană la un eveniment, nu o abordaţi 
niciodată din spate, în cazul în care este 
femeie (cercetările arată că femeilor le 
este teamă de atacuri din spate), şi nu o 
abordaţi niciodată din faţă, dacă e bărbat 
(de vreme ce bărbaţilor le este frică de un 
atac frontal). 


E vremea să părăsești această conversaţie, dacă doreşti 
să eviți un comportament contraindicat în socializarea 
profesională. 


5. Citiţi indiciile oferite de limbajul 
trupului, înainte de a intra într-o 
conversație existentă, chiar dacă vă 
cunoaşteţi cu persoanele care o poartă. 
Poziţia deschisă triunghiulară vă invită 
la discuţie, însă poziţia închisă înseamnă 
că nu sunteţi bine-venit. 


Regula nr. 5 pentru limbajul trupului în 


afaceri 


La un eveniment de socializare, atingerea uşoară a 
cotului unei persoane cu stânga în timp ce îi 
strângeţi mâna cu dreapta poate avea un impact 
puternic. Atingerea creează o legătură de moment 
între doi oameni şi lasă o impresie memorabilă. 
Pentru ca acest gest sa fie eficient, asiguraţi-văa ca 
atingeţi direct cotul, nu zona de deasupra ori de 
dedesubtul lui. De asemenea, asiguraţi-vă că îl 
atingeţi nu mai mult de trei secunde, deoarece 
atingerile mai lungi provoaca o reacție negativă, în 
care persoana priveşte brusc în jos către mâna 
voastră pentru a vedea ce faceţi. Atunci când 
întâlniți o nouă cunoștință de afaceri, ați putea, de 
asemenea, să îi repetaţi numele pentru a vă 
convinge că l-aţi auzit bine şi să urmăriţi reacţia 
persoanei respective. Acest gest, pe lângă faptul că 
face persoana să se simtă importantă, vă ajută 


totodată să vă amintiți numele ei. 


Atingerea — când e făcută discret — acaparează 
atenția, susține un comentariu, vă sporeşte influenta 
asupra altora şi lasă tuturor impresii pozitive 


Regula nr. 6 pentru limbajul trupului în 


afaceri 


Deşi în domeniul afacerilor este un fapt general 
acceptat să strângi mâinile atunci când întâlneşti 
pentru prima oară o persoană, € posibil ca acesta să 
nu fie mereu un gest adecvat. Dacă faceţi 
cunoştinţă cu anumite persoane la o petrecere la 
care sunt prezenți oameni de afaceri sau la o 
întâlnire informală de afaceri, cumpăniţi bine dacă 
o strângere de mână e sau nu adecvată — înainte de 


a o iniţia. Nu vreți să vă expuneţi riscului de a 


părea excesiv de ceremonios sau depășit, dacă 
evenimentul e unul neprotocolar. Uneori, o simplă 


înclinare din cap e mai potrivită. 


Atunci când vizitaţi o ţară străină, verificaţi în 
prealabil care sunt modalităţile de salut folosite 
acolo. 


Evitarea capcanelor la petrecerile cu 
colegii 
Petrecerile cu colegii pot parea O oportunitate 


socială unde puteți fi voi înşivă, însă o astfel de 
situaţie are și multe capcane pentru cel neiniţiaţi. 


l. Beţi cu moderație. Deşi aţi putea fi 
tentaţi să considerați o întrunire 
neprotocolară de afaceri ca fiind 
asemănătoare cu o seară alături de 
prieteni, nu uitaţi ca este, totuși, un 
cadru de afaceri şi că veţi fi judecaţi în 
funcţie de comportamentul vostru. Am 
auzit cu toţii de oameni care s-au îmbătat 
la o petrecere cu colegii, au făcut 
afirmaţii ofensatoare sau au flirtat cu 
şeful sau şefa lor. Nu deveniti o astfel de 
persoană. Și orice ați face, țineţi-vă 
fundul departe de fotocopiator!: 

2. Evită să le zâmbeşti prea mult colegilor 
de sex masculin, în cazul în care ești 
femeie. Cercetările arată că bărbaţii tind 
să confunde atitudinea prietenoasa și 
zâmbetul cu interesul sexual. Acest lucru 
se întâmplă pentru că bărbaţii percep 
lumea în termeni mai sexuali decât 
femeile; bărbaţii dețin de 10 până la 
20 de ori mai mult testosteron decât 
femeile, fapt care îi determină să 
privească lumea în termeni legaţi de sex. 


3. Femeile ar trebui să evite limbajul 
trupului care le accentuează 
feminitatea —  mângâicrea piciorului 
unui pahar cu vin, trecerea repetată a 
degetelor prin păr — dacă doresc să fie 
luate în serios la locul de muncă, inclusiv 
la petrecerile cu colegii. 


4. Dacă ai o relaţie de cuplu cu un coleg, 
evită să îţi manifeşti public afecțiunea, 
chiar și în cadrul petrecerilor și al 
întrunirilor neprotocolare de serviciu. 
Menţine-ţi relaţia în limite stricte, 
departe de activitatea profesională. 


Cum să vă creşteţi popularitatea 
A A + + 
în rândurile colegilor 


Data viitoare când veți participa la o întrunire 
neprotocolară de afaceri sau când veţi lesi cu 
colegii la un pahar seara după program, observați 
numărul de persoane care au adoptat gesturi și 
atitudini identice cu cele ale interlocutorilor lor. 


Oglindirea comportamentului e modul în care o 
persoană îi spune alteia că e de acord cu ideile ȘI 
atitudinile ei. Astfel, cineva îi transmite în manieră 
nonverbală celuilalt: „După cum poți vedea, simt 
ȘI eu la fel ca tine.“ Să îi luăm în considerare, de 
pildă, pe cei doi bărbaţi care stau la bar în 
ilustraţia alăturată. Ei se oglindesc reciproc, astfel 
incât putem presupune că discută un subiect în 
privinţa căruia au gânduri şi sentimente similare. 


Dacă un bărbat folosește un gest de evaluare sau 
stă pe un picior, celălalt îl imită. Când el îşi pune 
mâna în buzunar, celălalt face la fel. 

Oglindirea se produce între prieteni sau între 
persoane cu același statut, astfel încât dacă acest 
lucru se întâmplă cu colegii sau cu partenerii de 
afaceri într-un context neoficial, precum o 
petrecere sau o întâlnire de socializare, atunci acest 


context poate constitui o modalitate eficientă de a 
construi relaţii si de a crea raporturi 
interpersonale. 


Sfat: Petreceți ceva timp discutând cu oamenii - în 
jurul dozatorului de apă, al fotocopiatorului sau în 
bucătăria biroului - și vă veţi construi relații care vă 
vor ține la curent și cu bârfa din birou. Însă nu staţi 
prea mult de vorbă în astfel de posturi, pentru că 
riscati să fiţi percepuți ca fiind dintre cei care pierd 


vremea. 


Când bărbaţii şi femeile de afaceri 
își strâng, mâinile 
Întâlnirile de afaceri dintre bărbaţi şi femei 


pot fi ratate din cauza necunoașterii tehnicii 
de strângere a mâinilor. 


Deşi femeile au deja de câteva decenii o prezenţă 
puternică în universul profesional, mulți bărbaţi și 
multe femei încă mai manifestă într-o anumită 


măsură un fel de stângăcie şi jenă atunci când se 
salută. Majoritatea bărbaţilor declară că, pe 
vremea când erau copii, au primit din partea 
taţilor o instruire de bază în privinţa strângerii 
mâinilor, însă puține femei susțin același lucru. La 
maturitate, acest aspect poate crea situaţii 
neplăcute, de pildă, atunci când un bărbat întinde 
primul mâna unei femei, iar ca nu observă gestul. 
Nesimţindu-se în largul lui, bărbatul Își retrage 
mâna, însă în acest timp femeia o întinde șI ea pe 
a ei şi e lăsată la rându-i cu mâna în aer. Apoi el îi 
intinde iarăși mâna, rezultând astfel un amestec 
dezordonat al degetelor, care seamănă cu două 
caracatiţe nerăbdătoare, aflate într-o îmbrăţișare 
amoroasa. 


Sfat: Dacă sunteţi prinşi într-o strângere de mâini 
stângace, luați mâna dreaptă a celeilalte persoane în 
mâna stângă, plasaţi-o corect în mâna 
dumneavoastră dreaptă și spuneţi-i cu un zâmbet: 
„Hai să mai încercăm o dată! Acest gest vă poate 
crește mult credibilitatea în fața celeilalte persoane, 


pentru că demonstrează că vă pasă suficient de mult 
de întâlnirea cu aceasta încât să o ajutaţi să vă 
strângă mâna corect. Dacă ești femeie de afaceri, o 
strategie înțeleaptă e să îţi întinzi mâna într-un mod 
cât mai vizibil, pentru a-ţi face cunoscută intenția. 
Această tactică va evita orice stângăcie. 


Note: 


2 Aluzie la persoanele care ajung să-și fotocopieze fundul la 
birou pe parcursul petrecerilor. (N. trad.) 


CAPITOLUL 4 


Prezentări convingătoare 


„ Vorbeşti în somn?", l-a întrebat el pe orator. 
„Nu, a răspuns acesta. 
„Atunci nu vorbi nici în somnul meu. “ 


Stai în dreapta publicului tău... 
sau în stânga sa 


The Book of Lists — un volum anual, care include 
nenumărate liste, fiecare referindu-se la un anumit tip 
de comportament uman — menționează vorbitul în 
public 
ca fiind principala temere a oamenilor, într-un 
clasament 
în care frica de moarte se află, în medie, pe locul 7. 
Acest lucru nu înseamnă, oare, că oamenii ar prefera 
mai curând să moară decât să sustină o prezentare în 


public? 


Dacă vi se cere să vă adresaţi unui grup de 
profesionişti, e important să înţelegeţi modul în 
care audiența receptează şi reţine informaţiile. 
Atunci când staţi în partea stângă a publicului — 
adică partea dreaptă a scenei —, informaţiile 
voastre vor avea un efect mai puternic asupra 
emisferei drepte a creierului ascultătorilor, care, la 
majoritatea persoanelor reprezintă latura 
emoţională. Poziționarea în partea dreaptă a 


audienței — adică partea stângă a scenei — are un 
impact mal pronunțat asupra emisferei cerebrale 
stângi. Acesta e motivul pentru care un public va 
râde mai mult ȘI mal cu poftă atunci când faceţi 
apel la umor și staţi în partea stângă a scenei. 
Oamenii vor fi mai receptivi la apelurile și 
povestirile cu încărcătură emoţională atunci când 
le exprimaţi stând în partea dreaptă a scenei. 
Actorii de comedie cunosc acest truc de zeci de 
ani — faceţi publicul să râdă din partea stângă a 
scenei ȘI să plângă din partea dreaptă. Folosiţi 
această strategie în prezentările voastre de afaceri Și 
efectul asupra audienței va fi garantat. 


Acordati atenţie locului 
în care se așază oamenii 


Studiile arată că persoanele care se așază în primul 
rând învaţă și rețin mai mult decât alte persoane 
din audienţă, în parte pentru că cei din primul 
rând sunt mai dornici să înveţe și îi acordă mai 
multă atenţie celui care vorbeşte, în scopul de a 
evita plictiseala. Cei din secţiunile de mijloc 
manifestă, de asemenea, un grad mare de atenție, 
punând cele mai multe întrebări, de vreme ce 
secţiunea din mijloc e considerată o zonă sigură, 
deoarece e înconjurată de ceilalți membri ai 
publicului. Zonele laterale și cele din spate sunt 
considerate cel mai puţin interactive și manifestă 
cel mai scăzut nivel de atenţie. 


Într-un experiment, am ataşat plăcuţe cu nume pe 
scaunele invitaţilor, astfel încât ei să nu își poată 
alege poziţiile preferate. Am așezat persoane 


entuziaste pe părţile laterale ale încăperii șI in 
spate, lar solitarii bine cunoscuţi au stat în faţă. 
Am descoperit că, pe de o parte, această strategie a 
crescut gradul de participare și atenție al acelor 
invitaţi care în mod obișnuit adoptau o atitudine 
negativă şi care, în cadrul acelui experiment, au 
stat în faţă. Pe de altă parte, a scazut nivelul de 
participare şi atenție al invitaţilor cu o atitudine în 
mod obişnuit pozitivă, dar care de această dată 
fuseseră aşezaţi pe locurile din spate. 


Sfat: Dacă susțineţi o prezentare și doriți ca anumite 
persoane chiar să vă recepteze mesajul, plasaţi-le pe 
locurile din faţă. Unii prezentatori au abandonat 
conceptul întâlnirilor în stilul „sălii de clasă“ pentru 
grupurile de dimensiuni mici, înlocuindu-l cu 
aranjamentul în formă de „potcoavă“ sau de „pătrat 


deschis, întrucât indiciile sugerează că astfel se 
obține un nivel mai mare de participare și de 
receptivitate a informaţiilor prezentate, datorită 
contactului vizual sporit dintre vorbitor și 
participanţi. În aranjamentul de tip „potcoavă“, toată 
lumea stă în faţă. 


uterea prezentărilor în PowerPoint 
Puter rezentărilor 


Utilizarea elementelor vizuale ajutătoare reprezintă 
temelia oricărei prezentări de afaceri reușite. 


Cercetările arată că, din informaţiile transmise 
creierului în cadrul prezentărilor vizuale, 83% 
sunt receptate pe cai vizuale, 11%, pe cai auditive, 
iar 6%, prin intermediul celorlalte simţuri. Prin 
urmare, dacă veţi utiliza elemente vizuale 


ajutătoare — folosindu-vă de aplicaţia PowerPoint, 
un laptop şi diverse grafice — e important ca 
acestea să fie clare și sugestive. 


GUST 1% 

AUZ 11% 

MIROS 3% 

SIMŢ TACTIL 2% 


Impactul exercitat asupra creierului de informatiile obținute 
) 3 
pe căi senzoriale, în cursul unei prezentari vizuale. 


Un studiu realizat în Statele Unite a relevat faptul 
că procentul de reţinere a informaţiilor verbale e 
de numai 10%. Acest lucru înseamnă că o 
prezentare verbală, pentru a fi eficientă, necesită o 
repetare frecventă a ideilor și noţiunilor principale. 
Prin comparaţie, rata de reţinere în cazul 
prezentărilor cu elemente verbale şi vizuale 
combinate e de 50%. Aceasta înseamnă că veti 
obţine o creştere a eficienței cu 400% dacă 
utilizaţi elemente vizuale ajutătoare în cadrul 
prezentărilor voastre de afaceri. 


Sfat: Dacă vă bazaţi pe dispozitivele și pe tehnologia 
secolului XXI (câteva aplicaţii software, un microfon, 
o prezentare în PowerPoint sau un laptop), verificați- 
le mereu funcționalitatea înainte de prezentare. 
Orice defecțiune se va reflecta negativ asupra 


imaginii voastre, indiferent că e sau nu din vina 
voastră. E indicat să aveţi mereu o variantă de 
rezervă, pentru cazul în care lucrurile nu se 
desfășoară conform planului. 


LIMBAJUL TRUPULUI ÎN AFACERI, 
PENTRU EA 


În timpul prezentărilor de afaceri, atunci când nu 
vorbesc, femeile menţin contactul vizual o 
perioadă mai lungă decât bărbaţii. Cu toate 
acestea, atunci când vorbesc, ele își feresc privirea 
într-o măsură mai mare decât bărbaţii. În 
momentele în care îşi susțin prezentările, femeile 
ar trebui să evite privirile în podea sau înclinarea 
prea frecventă a capului, deoarece ambele acţiuni 
transmit un semnal de supunere. Femeile ar trebui 
să se obișnuiască să ţină capul sus și să menţină 
contactul vizual şi atunci când vorbesc, dacă 
doresc să creeze imaginea unei persoane 
autoritare şi încrezătoare. 

Prințesa Diana stăpânea arta plecării sfioase 

a capului şi pe cea a ridicării docile a privirii. 

Aceste gesturi au făcut minuni în generarea 

sentimentului de compasiune din partea publicului, 
însă ar fi fost dezastruoase într-o prezentare de 
afaceri. 


LIMBAJUL TRUPULUI ÎN AFACERI, 
PENTRU EL 


Acordați atenție poziției pe care o adoptați, atunci 
când susțineți o prezentare sau când așteptați să 
luaţi cuvântul. Unii bărbaţi lipsiţi de încredere în 
sine vor adopta așa-zisa poziție a Fermoarului 
defect, mai ales dacă prezentarea lor are loc în 


cadrul unui grup și un alt coleg vorbește. Această 
poziţie îi ajută să se simtă în siguranţă, pentru că 
îşi pot proteja „bijuteriile“ și pot evita simbolic 
consecințele unui atac frontal maliţios. Poziţia 
transmite nesiguranţă şi vulnerabilitate. Totodată, 
ar trebui să evitaţi încrucișarea picioarelor sub 
scaun când staţi în faţa audienței, această poziţie 
fiind cunoscută sub denumirea de Foarfece. 
Ambele poziţii transmit o atitudine defensivă, 
nesigură şi închisă, în vreme ce, atunci când staţi 
cu picioarele ușor depărtate și cu braţele relaxate, 
postura vă ajută să păreţi receptivi sau încrezători 
în sine, astfel încât să transmiteţi audienței o 
atitudine pozitivă. 


Picioarele uşor depărtate semnifică 
A L] (e 
incredere masculină. 

Picioarele încrucișate simbolizează 


reticenta masculină. 


Poziţia Fermoarului defect. 


Priviţi publicul în ochi 


Stabilirea contactului vizual cu membrii publicului 
vă va spori credibilitatea. 


În calitate de oratori profesioniști în cadrul 
conferinţelor, noi am dezvoltat o tehnică de 
menţinere a atenţiei publicului prin implicarea 
oamenilor în discuţii. Dacă aveţi grupuri de până 
la 50 de persoane, e posibil să întâlniți privirea 
hecărui individ. Când sunt grupuri mai mari, 
contextul vă determină să vă plasați mai în spate, 
prin urmare e necesară o abordare diferită. Deci, 
prin fixarea unui punct sau a unei persoane reale 
ori imaginare într-un colț al fiecărui grup și a 
uneia în centru, atunci când vă aflaţi la o distanţă 
de 10 metri de rândul din faţă, aproximativ 20 de 
persoane dintr-un grup de 50 vor avea senzaţia că 
le priviți individual în timp ce vorbiti ȘI astfel vă 
veţi crea o legătură intimă cu fiecare dintre ele. 
Acesta e un sfat valoros atunci când aveţi nevoie să 
câştigaţi colegii sau clienţii de partea voastră. 


Sfat: Atunci când susțineţi o prezentare prin 
intermediul unei camere video, acordaţi-vă dinainte 
ceva timp pentru poziționarea acesteia, astfel încât, 
atunci când partenerii de afaceri vă urmăresc într-o 
videoconferință, să îi priviţi direct în ochi. Contactul 
vizual e o componentă atât de importantă a 
comunicării, încât merită din plin timpul pierdut 


pentru potrivirea corectă a unghiului camerei. De 
multe ori, camerele sunt plasate pe un monitor de 
computer, ceea ce înseamnă - pentru interlocutorii 
aflați în aceeași încăpere - că veţi privi în jos dacă vă 
uitaţi direct spre monitor. Acest fapt poate crea o 
impresie negativă. În mod ideal, camera ar trebui 
plasată direct în faţa ochilor voștri. 


De ce au nevoie femeile 
de un stil direct de vorbire în afaceri 


Deoarece femeile au evoluat ca ființe umane care 
hrănesc ȘI îngrijesc, discursul ȘI limbajul lor e 
conceput pentru a evita confruntarea și pentru a 
construi relaţii. Ele sunt totodată capabile de 
atenție distributivă, astfel încât pot aduce multe 
subiecte într-o conversaţie, Aceasta înseamnă că 
femeile tind să utilizeze mai multe cuvinte decât 
bărbaţii pentru a exprima un punct de vedere, că 
vor oferi indicii referitoare la ceea ce doresc, mai 
curând decât să o spună direct, şi că pot discuta 
despre mai multe lucruri deodată. Acest stil a 
funcţionat bine pentru femei în trecut, pentru că 
nu păreau agresive. Cu toate acestea, atunci când 
femeile utilizează acest gen de discurs indirect în 
afaceri, pot aparea probleme, pentru că bărbaţii 
întâmpină dificultăţi în urmărirea unei astfel de 
conversații. În acest caz, unei femei i se pot 
respinge ideile şi solicitările din simplul motiv ca 
bărbaţii nu înţeleg ce doreşte de fapt. De exemplu, 
Marie a fost o victimă clasică. 


După cinci luni de negocieri, Marie a obţinut în 
cele din urmă șansa de a-i prezenta unui client 
important noua strategie de publicitate a 
companiei sale. Audienţa urma să fie alcătuită din 
opt bărbaţi șI patru femei, cifra de afaceri la care se 
putea ridica o eventuală colaborare cu respectivul 
client era de 200 000 de dolari, iar ea avea la 
dispoziţie 30 de minute pentru a-și promova ideea. 


Marie a sosit îmbrăcată perfect, într-un taior croit 


la comandă, cu fusta lungă până la genunchi, cu 
părul strâns în coc şi cu un machiaj discret în culori 
naturale. și exersase prezentarea în PowerPoint atât 


de bine, încât o putea susţine şi în somn. 


Totuşi, în vreme ce își susținea prezentarea, a 
observat că bărbaţii priveau în gol. A simţit că o 
criticau în gând și, presupunând că își pierdeau 
interesul, a inceput să se refere simultan la mai 
multe aspecte ale prezentării, în încercarea de a le 
capta atenţia. A revenit asupra unor imagini din 
materialul elaborat în PowerPoint, prezentate 
anterior, adoptând stilul indirect de a vorbi și 
încercând să arate felul în care se legau unele 
aspecte de altele. Majoritatea femeilor i-au oferit 
încurajări, zâmbindu-i și părând în general 
interesate. Marie a fost entuziasmată de reacţia 
femeilor și a început să-și promoveze ideea în faţa 
lor, ignorând fără să vrea bărbaţii. Prezentarea ei a 
devenit un act de jonglerie. A plecat convinsă că a 
făcut o treabă bună și a așteptat cu nerăbdare un 


raspuns. 


lată conversaţia care a avut loc ulterior între 
directorii executivi de sex masculin: 


Directorul de marketing: „Băicţi, aveţi habar ce-a 
vrut să spună femeia?“ 


CEO: „Nu... m-a pierdut pe drum. Spune-i să-și 


trimită propunerea în scris.“ 


Marie s-a referit simultan la mai multe aspecte ale 
prezentării și a adoptat stilul indirect de prezentare 
în faţa unui grup de bărbaţi care nu au înţeles ce 
voia să spună. Directorii executivi de sex feminin 


au agreat prezentarea, însă niciun bărbat nu a 
putut-o urmări, chiar dacă ei nu au recunoscut 
acest lucru. 


Atunci când un bărbat nu poate urmări prezentarea 
de afaceri a unei femei, de obicei, el pretinde totuşi că 
înțelege. 


Femeile au nevoie să fie directe în discuţiile de 
afaceri cu bărbaţii şi să le ofere pe rând câte un 
subiect spre analiză. Oferiţi-le planificări orare, 
agende de lucru, concluzii Și termene-limită. 


Marie încă mai aşteaptă un răspuns... 


Cele cinci recomandări fundamentale 
pentru prezentări perfecte 


1. Nu spuneţi niciodată audienței că 
sunteţi  neliniștiţi şi  intimidați. 
Membrii ei vor începe să caute indicii ale 
nervozităţii în limbajul corporal şi fiti 
siguri că le vor găsi. Oamenii nu vor 
bănui niciodată că sunteţi agitați decât 
dacă le veţi dezvălui acest lucru. 

2. Arătaţi-vă încrezători atunci când 
vorbiţi, chiar și atunci când vă simtiti 
înfricoșaţi. Folosiţi gesturi tip 
Clopotniță, adoptați poziții deschise, 
închideţi palmele şi nu vă încrucișaţi 
braţele. 


3. Evitaţi gesturile negative, cum ar fi 
indicarea cu degetul către public, 
încrucișarea bratelor, a picioarelor, 
atingerea feţei ȘI prinderea pupitrului. 

4. Fiţi expresivi, dar nu întreceţi măsura. 
Păstraţi-vă degetele apropiate atunci când 
gesticulati, iar mâinile, sub nivelul 
bărbiei. 

5. Exprimaţi-vă cu însufleţire. Asiguraţi- 
vă că expresiile voastre faciale oglindesc 
ceea ce spuneți. Oamenilor le va fi mai 
uşor să vă creadă ȘI sa se implice, dacă 
faţa transmite acelaşi mesaj precum 
cuvintele. Aveţi grijă, totuși, să nu 
exageraţi. 


Clopotnița: un gest preferat de liderii încrezători în sine. 


Limbajul pozitiv al trupului atunci când susțineți 
prezentări în activitatea profesională vă va spori 
credibilitatea şi va determina publicul să fe mai 

receptiv la ceea ce spuneți. 


Regula nr. 7 pentru limbajul trupului în 


afaceri 


Imitarea limbajului corporal al unei persoane e o 


strategie excelentă pe care o puteți utiliza, dacă 
faceți parte din echipa de prezentare a unui proiect. 
Decideţi dinainte ca, atunci când purtătorul de 
cuvânt al echipei face un gest sau adoptă o poziţie 
în timp ce vorbeşte, întregul grup să îl imite. Acest 
fapt nu doar că va conferi echipei o imagine de 
coeziune puternică, dar poate totodată să sperie 
groaznic competitorii, care vor bănui că se 
întâmplă ceva, dar nu-și vor putea da seama exact 


despre ce e vorba. 


Regula nr. 8 pentru limbajul trupului în 


afaceri 


In cazul în care susțineți O prezentate sau un 


discurs în cadrul companiei, nu uitati să observati 
dacă membrii audienței își țin capul ridicat sau 
aplecat. Dacă îi vedeți că își clatină capul şi se 
apleacă înainte utilizând gesturi de evaluare, 
precum sprijinirea bărbiei în palmă, înseamnă că 
ideile expuse stârnesc interesul. Dacă observați că 
mulți oameni au capetele plecate, va fi nevoie să 
întreprindeţi măsuri prin care să implicaţi publicul 
și să obţineţi un grad mai mare de participare. 
Mulţi oratori profesionişti incep prin a-și atrage 
audienta de partea lor într-un fel sau altul. Scopul 
vizat e să determine membrii publicului sa-și ridice 


capul ȘI să se implice in discuție. 


Cum vă daţi seama că aţi pierdut 
interesul publicului 


Acordati atenţie limbajului corporal al celor din 
audienţă, în cadrul prezentărilor de natură 
profesională. Acesta vă va spune dacă discursul se 
desfășoară bine sau dacă aveţi nevole de o abordare 
diferită pentru a motiva publicul. Nu persistaţi în 
greşeală. Semnele negative de care trebuie să vă 
feriti includ: 


l. Privirile fixe. Poate să vi se pară că 
persoana respectivă aruncă o privire 
înspre activitatea care se desfăşoară in 
încăpere, dar de fapt creierul acesteia 
încearcă să evadeze. 


2. Zâmbetul cu buze strânse. Dacă te afli 
într-un grup restrâns, persoana ar putea 
utiliza zâmbetul cu buze strânse pentru a 
mima interesul, întrucât majoritatea 
oamenilor au conștiința faptului că a 
privi în altă parte înseamnă dezinteres 
faţă de cealaltă persoană și că e un gest 
nepoliticos. 


3. Braţele încrucișate. Această poziţie are 
oriunde aceeași semnificație defensivă, 
negativă. E încercarea unei persoane de a 
interpune o barieră între sine și ceva 
neplăcut. Oratorii cu experienţă ştiu că 
acest gest înseamnă că e necesară o 
strategie de „Spargere a ghetii“ pentru a 
determina audiența så devină mai 
receptiva. 


Sfat: Dacă susțineți o prezentare prin 
intermediul teleconferinței, va trebui să fiti 
chiar și mai conștienți de reacțiile 
publicului, de vreme ce nu veti fi în măsură 
să le observați nuanțele limbajului 
corporal. Fiţi atenți la încrucișări ale 
brațelor și la îndepărtări de ecran. Crearea 


unei legături personale reprezintă 
elementul-cheie, așa că trebuie să vă 
asiguraţi întotdeauna, înainte de a începe, 
că participanţii vă pot vedea și auzi bine. 
Nu e nimic mai rău decât să te oprești 
dintr-o prezentare din cauza unei 
defecţiuni tehnice. 


CAPITOLUL 5 


Stăpânirea şi perfecţionarea 
deprinderilor necesare 
pentru întâlniri, convorbiri 
telefonice 
și videoconterinţe 


Mark considera că întâlnirea se desfăşura exact aşa cum 
trebuia. Din nefericire, nu observase că, în ultimele 20 de 
minute, interlocutorul său își încrucișase picioarele și le 
depărtase de el, îndreptându-le spre cea mai apropiată ieşire. 


Staţi în picioare pentru a ieşi în evidenţă 
Staţi în picioare atunci când conduceţi ședințele 
de luare a deciziilor curente. Studiile arată că 
discuţiile purtate în picioare sunt semnificativ mai 
scurte decât cele în care participanţii se așază pe 
scaun, lar persoana care conduce o ședință stând 
în picioare e percepută ca deţinând un statut 
superior celor care fac același lucru stând jos. 
Unele companii inovatoare au adoptat politica 
şedinţelor scurte desfăşurare în picioare, deoarece 
acestea îi dinamizează pe angajaţi. 


A sta în picioare de fiecare dată când cineva intră 
în birou e, de asemenea, o metodă excelentă de a 
economisi timpul, prin urmare renunțaţi la 
scaunele pentru vizitatori acolo unde lucraţi. 
Deciziile luate în picioare sunt rapide, la obiect şi 
îi descurajează pe cei care irosesc timp stând la 
taclale şi punând întrebări precum: „Ce-ţi mai face 
familia?“ E totodată o idee bună să staţi în picioare 
atunci când vorbiţi la telefon, de vreme ce 
cuvintele vă vor suna mai autoritar şi veţi gândi 
mai repede. 


Utilizaţi tehnica de ridicare forţată a 
privirii 

Pentru a focaliza atenţia unei persoane, utilizaţi un 
stilou în scopul de a indica un element vizual 
ajutător, indiferent că e vorba de un grafic tipărit 
sau de o imagine pe laptop. În același timp, 
discutaţi despre ceea ce vede persoana respectivă. 
Apoi ridicaţi stiloul, plasându-l între ochii voştri şi 
ai celeilalte persoane. Această mişcare are un efect 
magnetic de ridicare a capului, astfel încât 
persoana va privi imediat spre vorbitor, va vedea şi 
va auzi ce i se spune, absorbind astfel la maximum 
mesajul. În acelaşi timp, menţineţi deschisă palma 
celeilalte mâini atunci când vorbiti. 


Ridicarea forțată a privirii — utilizarea unui stilou pentru a 
controla locul în care o persoană priveşte pe parcursul unei 
întâlniri. 


Regula nr. 9 pentru limbajul trupului în 


afaceri 


A sta cu coatele pe braţele unui scaun € o poziţie 
care denotă putere și transmite imaginea unei 
persoane influente și integre. Indivizii umili sau 
înfrânți ÎȘI lasă braţele să cadă în partea interioară a 
scaunului, prin urmare evitati întotdeauna acest 
gest, în afara situației când doriți să pāreți înfrânt ȘI 


temâtor. 


Regula nr. 10 pentru limbajul trupului în 


afaceri 


Oamenii de afaceri ar trebui să utilizeze înclinarea 
laterală a capului atunci când îi ascultă pe alții, 
pentru că acest gest Îi face să para neameninţători 
și intuitivi. Vorbitorul va începe să aibă încredere 
în ei. Cu toate acestea, în cadrul negocierilor de 
afaceri, femeile ar trebui să İşi tina mereu capul sus, 


pentru a nu parea supuse. 


Un gest util pentru oamenii de afaceri care vor să pară 
neameninţători, însă contraindicat femeilor de afaceri. 


Prezentările telefonice de succes 


Datorită globalizării și a activității profesionale 
desfăşurate în tot mai mare măsură de acasă, 
majoritatea companiilor folosesc acum sisteme de 
prezentare prin telefon și programe software 
precum Skype, în scopul de a colabora. Pentru că 
vocea e adesea singurul vostru canal de 
comunicare şi pentru ca nu vă puteti vedea colegii 
ȘI clienţii, descifrarea indiciilor pe care vi le oferă 
glasul poate fi mult mai dificilă. Fiţi atenţi la 
pauzele dinaintea luării cuvântului, aspect care 
poate fi înşelător atunci când există un decalaj de 
sunet. Nimic nu e mai rău decât niște oameni care 
vorbesc unii peste alţii. Totodată, semnalaţi clar 
momentul în care aţi terminat ce aveaţi de spus. 
Încercaţi să concluzionaţi O discuţie prin afirmaţii 
precum: „Ce părere aveţi?“ Acest lucru le oferă 
celorlalți participanţi un indiciu clar că e rândul 
lor să vorbească ȘI demonstrează faptul ca sunteți 
cel care conduce discuţia. 


Femeile ar trebui să folosească o voce mai gravă În 
prezentările telefonice, pentru a câştiga îi 
credibilitate. 


N 


Felul în care convorbirile telefonice 
construiesc rapoarte interpersonale 


Atunci când conduceţi o întâlnire de afaceri prin 
telefon, acordați atenţie intonaţiel, inflexiunilor 
vocale ȘI vitezei cu care vorbește cealaltă persoană. 
Nu vorbiţi niciodată mai repede ca interlocutorii. 
Studiile dezvăluie că unii se simt „presati“ atunci 


când cineva vorbește mai repede decât ei. Viteza 
de vorbire a unei persoane e un indiciu al ratei la 
care creierul său poate analiza conştient 
informaţiile. Vorbiti la fel de rapid sau chiar puţin 
mai lent decât cealaltă persoană şi copiaţi-i 
inflexiunea și intonația. Dacă vă puteți sincroniza 
modul de vorbire cu al celeilalte persoane, acest 
fapt vă va ajuta în adoptarea ulterioară a unor 
atitudini similare și în construirea unei relații 
interpersonale. Acest fenomen e cunoscut sub 
denumirea de „armonizare a ritmului“ ȘI € aproape 
ca şi cum două persoane cântă la unison. Pe 
măsură ce se dezvoltă o relaţie de afaceri, imitarea 
poziţiilor principale ale limbajului corporal se 
diminuează, nemaifiind necesară, de vreme ce 
fiecare persoană începe să anticipeze atitudinile 
celeilalte. Așa se face că armonizarea vocală cu 
cealaltă persoană devine modalitatea principală de 
menţinere a legăturii. 


Impuneţi-vă să vă uitaţi sub birou... 


Cu cât o parte a corpului e amplasată mal departe 
de creier, cu atât suntem mai puţin conștienți de 
mișcările ei. Aceasta înseamnă că picioarele sunt o 
sursă importantă de informaţii referitoare la 
atitudinea cuiva. Într-o întâlnire sau la o 
negociere, o persoană poate să pară stăpână pe ea 
ȘI poate sugera că deține controlul, în vreme ce 
sub birou dă repetat din picior sau efectuează 
gesturi bruște care sugerează frustrarea acesteia 
referitoare la faptul că nu poate evada din situaţia 
respectivă. 


Am condus o serie de teste asupra managerilor, 
care au fost instruiți să mintă în manieră 
convingătoare într-o serie de interviuri regizate. 
Am descoperit ca managerii, indiferent de sexul 
lor, au mărit semnificativ numărul de mișcări 
inconstiente ale picioarelor pe care le-au efectuat 
în timp ce mințeau. Majoritatea managerilor au 
reuşit să se prefacă la nivelul feţei si au încercat să- 
ȘI controleze mâinile în timp ce minţeau, însă, 
aproape niciunul nu a fost conștient de felul cum 
se comportau picioarele lui. Prin urmare, dacă 
şeful vostru vă spune că nimeni din companie, 
nici măcar el, nu va beneficia de o mărire de 
salariu anul acesta, asiguraţi-vă că aruncaţi o 
privire sub biroul său pentru a vedea dacă spune 
adevărul. 


Psihologul Paul Ekman a descoperit nu numai că 
oamenii își sporesc numărul de MIȘCArI ale parții 
inferioare a corpului atunci când mint, ci ȘI că 
observatorii au un succes mai mare în demascarea 
minciunilor unei persoane atunci când pot vedea 
întregul corp al mincinosului. Acest fapt explică 
de ce mulți directori executivi din domeniul 
afacerilor se simt în largul lor doar atunci când 
stau în spatele unui birou solid, unde își pot 
ascunde partea inferioară a corpului. 


Şi priviţi-le picioarele 
Picioarele au evoluat la oameni pentru a îndeplini 
două funcții: pentru a mișca trupul înainte cu 


scopul de a procura hrană şi pentru a fugi de 
pericole. Întrucât creierul uman e profund 


conectat la aceste două obiective — deplasarea câtre 
ceea ce dorim sau îndepărtarea de ceea ce nu 
dorim —, felul în care o persoană își foloseşte 
picioarele dezvăluie direcţia in care vrea să se 
îndrepte. Cu alte cuvinte, indică dorința persoanei 
de a părăsi sau de a continua o conversaţie. 
Poziţiile deschise sau neincrucișate ale picioarelor 
denotă o atitudine deschisă sau dominantă, în 
vreme ce poziţiile încrucișate relevă atitudini 
închise ori nesigure. 


Dacă vă aflaţi în cadrul unei întrevederi de afaceri, 
iar partenerul sau clientul vostru are picioarele 
indreptate către cea mai apropiată ieşire, acesta e 
semnalul că trebuie să luaţi măsuri de implicare 
sau de stârnire a interesului persoanei respective 
ori de a pune capăt acelei întâlniri în condiţiile 
voastre, menite să va permită sa păstraţi controlul. 


In cazul în care vă aflați într-o întâlnire şi nu sunteți 
siguri dacă sunteți sau nu minţiți, priviți sub birou. 


Cum reuşesc răcoritoarele 
să finalizeze o afacere 


Oferirea unei băuturi răcoritoare pe durata 
negocierii unei afaceri e o strategie excelentă 
pentru evaluarea modului în care cealaltă persoană 
vă receptează părerile sau oferta. Locul în care o 
persoană își pune ceașca imediat după ce soarbe o 
dată e un indiciu puternic privitor la cât este de 
convinsă ori deschisă faţă de ideea voastră. 


Dacă o persoană ezită, e nesigură sau are o 
atitudine negativă în raport cu ceea ce aude, își va 


plasa ceasca in fata corpului sau pentru a forma o 
barieră. Dacă este de acord cu ceea ce spuneti, 
persoana respectivă iși va plasa ceașca în partea 
laterală a corpului, manifestând o atitudine 
deschisă ori receptivă. 


Bariera braţului spune „nu“. Acum e receptivă la ideile 
voastre. 


Cum să obţineţi o decizie 
în timpul unei mese de afaceri 


În prezent, deciziile de afaceri au la fel de multe 
şanse să fie luate în afara sediului obişnuit pe cât 
au în cadrul companiei. Prin urmare, ar fi bine să 
avem în vedere obţinerea de răspunsuri favorabile 
la propuneri de afaceri exprimate, de exemplu, 
într-un restaurant. Obtinerea unei decizii pozitive 
e mai uşoară atunci când cealaltă persoană e 
relaxată si a lăsat garda jos. Trebuie urmate câteva 
reguli simple: 


]. Așezaţi cealaltă persoană cu spatele la 
un perete solid sau la un paravan. 
Această poziție reduce stresul şi 
tensiunea. 


2. Optaţi pentru un local cu o atmosferă 
relaxantă, cu lumini difuze și muzică de 
fundal în surdină. Restaurantele de 
categorie superioara au adesea un 
semineu deschis aflat în functiune sau 
măcar o reproducere a unei asemenea 
piese, de vreme ce proprietarii știu ca un 
client relaxat cheltuieşte mai mulți bani. 

3. Alegeţi o masă rotundă și limitați 
sursele de  distragere a atenţiei. 
Poziţionaţi-vă în aşa fel încât perspectiva 
partenerului de afaceri să fie ecranată de 
un paravan sau de o plantă verde de mari 
dimensiuni, dacă vreţi ca acesta să fie 
receptiv, și evitaţi mesele zgomotoase de 
lângă bucătărie sau bar. 


4. Parcurgeţi o mare parte din discuție 
înainte să sosească felurile de mâncare. 
Conversaţia se poate întrerupe odată ce 
începeţi sà mâncaţi, iar alcoolul 
amorţeşte creierul. După ce aţi luat masa, 
stomacul preia sânge de la creier pentru a 
facilita digestia, ceea ce face ca oamenii 
să gândească mai puţin clar. Prezentaţi-vă 
propunerile atâta vreme cât toată lumea e 
lucidă şi atentă. 


Nimeni nu ia vreodată o decizie 
de afaceri cu gura plină. 


Regula nr. 11 pentru limbajul trupului în 


afaceri 


Urmăriţi nasturii de la haina interlocutorului. 
Analiza confruntărilor filmate, de pildă, între 
sindicate și corporaţii, dezvăluie că acordurile sunt 
atinse mai frecvent atunci când hainele oamenilor 
sunt descheiate. Oamenii care își încrucișează 
braţele pe piept o fac adesea cu sacoul încheiat, 
ceea ce îi face să pară şi mai reticenţi. Dar când o 
persoană îşi descheie subit sacoul într-o întâlnire, 
poţi presupune în mod rezonabil că și-a deschis 


totodată și mintea. 


Regula nr. 12 pentru limbajul trupului în 


afaceri 


Dacă vă aflați în cadrul unei întâlniri sau negocieri 
de vânzări şi vedeţi că limbajul corporal al 
ascultătorului a devenit defensiv — de pildă, şi-a 
încrucișat braţele, s-a îndepărtat ori s-a lăsat pe 
spate — o cale simplă (dar eficientă) de a întrerupe 
poziţia negativă e să Îi oferiţi ascultătorului un 
lucru pe care să-l ţină sau să-l facă. A-i oferi de 
pildă un stilou, o carte, o broșură, un eșantion sau 
un chestionar scris e o cale de a forța persoana 
respectivă să Îşi desfacă braţele și să se aplece 
înainte. Acest lucru o plasează într-o poziţie mai 
deschisă ȘI, în consecință, o face să adopte O 
atitudine mai receptivă. A ruga pe cineva sa se 
aplece pentru a se uita la ecranul unui laptop poate 
fi totodată un mijloc eficient de schimbare a 


posturii defensive. Aţi putea chiar să vă aplecaţi 


înainte cu palmele deschise şi să spuneţi: „Imi dau 


seama că vrei să-mi adresezi o întrebare... Ce 
anume vrei să știi?“ sau „Ce părere ai?“ Apoi vă 
puteţi lăsa înapoi pe spate, pentru a indica faptul 
că e rândul interlocutorului să vorbească. 
Folosindu-vă de palme, le spuneţi participanţilor că 
ați vrea ca ci să fie receptivi ȘI sinceri, pentru ca așa 


sunteţi ȘI voi. 


„De ce țin eu toate aceste pixuri, creioane şi broşuri?” 
a întrebat clientul, care începuse să arate 
precum un brad de Crăciun. 

„Mă voi referi la asta mai încolo“, a-i spus 
vânzătorul. 


Cele cinci condiţii fundamentale pentru 
a deţine controlul pe durata întâlnirilor 


1. Pastraţi-vă degetele apropiate. Oamenii 
care își menţin degetele apropiate atunci 
când gesticulează și își păstrează mâinile 
sub nivelul bărbiei atrag atenţia în cel 
mai mare grad și sunt percepuți ca fiind 
mal puternici, 


2. Îmitaţi subtil cealaltă persoană, 
inclusiv pozitia in care se așază, postura, 
unghiul corpului, expresiile și chiar tonul 
vocii. Aceasta e una dintre cele mai 
importante modalități prin care poate fi 
construită rapid O relaţie interpersonală. 
Celelalte persoane vor începe să simtă că 
există ceva care le place la voi și se vor 
afla într-o dispozitie mentală mai 
receptivă şi mai relaxată. 


3. Nu vă așezați prea aproape de 
partenerul sau clientul vostru. Ca 
regulă generală, vă puteţi așeza mal 
aproape de persoane familiare, însă mai 
departe de noile cunoştinţe. În general, 
bărbaţii se apropie de femeile cu care 
lucrează, în vreme ce femeile se 
îndepărtează de bărbaţi. 


4. Daţi afirmativ din cap, deoarece e un 
instrument puternic de persuasiune. 
Atunci când daţi încet din cap, sugerați 
faptul că sunteţi interesaţi de ceea ce 
spune vorbitorul, prin urmare, din când 
în când, înclinați de trei ori din cap, lent 
si deliberat, în momentul când cealaltă 
persoană exprimă un punct de vedere. 
Însă înclinarea capului în mod rapid şi 
repetat îi spune vorbitorului că aţi auzit 
destul ori că vreţi să încheie sau să vă dea 
cuvântul. 

5. Exersaţi și vizualizati propriul limbaj 
pozitiv al trupului. Înainte de a pleca la 
o întâlnire importantă, luaţi-vă un răgaz 
de cinci minute ȘI faceţi repetiții mentale 
în care vă vedeţi procedând cât mai bine. 
Când mintea vede clar ce trebuie să facă, 
trupul va fi în măsură să pună planul în 
practică, lar alții vor reacționa în mod 
adecvat la gesturile ȘI comportamentul 
vostru. 


Elementele vizuale ajutătoare, oferite de aplicația 
PowerPoint şi de laptopuri, scurtează întâlnirea 
de afaceri, în medie, de la 25,7 minute la 
18,6 minute — o economie de timp de 28%, 


In cele din urmă, trebuie să știți 
când să puneţi capăt unei întâlniri 


Gesturile care semnalează dorinţa de a încheia o 
întâlnire includ înclinarea corpului înainte cu 
ambele mâini pe genunchi sau cu mâinile apucând 
braţele unui scaun, de parcă persoana s-ar pregati 
pentru începutul unei curse. Dacă oricare dintre 
aceste gesturi se produce în cadrul unei 
întrevederi, ar fi înţelept din partea voastră să 
preluaţi controlul discuţiei și să promovați din 
nou oferta, să schimbaţi direcţia sau să finalizaţi 
conversatia. 


Pe locuri, fiți gata, start! 


(Schimbați abordarea sau această întâlnire va lua sfârșit.) 


CAPITOLUL 6 


Secretele cel mai bine păstrate ale 
oamenilor de afaceri care au succes 


Unii oameni îşi descriu liderii ca fiind coloana 
vertebrală a organizației. Alţii însă nu au o părere 
atât de bună despre oamenii de afaceri. 


Inălţaţi-vă cu un cap 
deasupra competiţiei... 
p 


Oamenii înalți nu doar că obtin cele mai bune 
posturi în cadrul firmelor americane, dar primesc 
totodată si cele mai mari salarii de debut: în cadrul 
unui studiu, s-a constatat că cei cu o înălțime de peste 
1,90 m au primit salarii cu 129% mai mari decât 
cei având sub 1,83 m. 


În ciuda a ceea ce s-ar putea crede că e corect din 
punctul de vedere al egalităţii şanselor, studiile 
demonstrează în mod convingător că oamenii mai 
înalți au mai mult succes decât cei scunzi. 
Observăm mereu că managerii de top sunt 
semnificativ mai înalți decât restul lumii. 
Înălțimea e totodată corelată cu succesul financiar: 
cercetarea noastră a descoperit că fiecare inch 
(2,54 cm) peste media de înălțime a companiei 
adăuga aproape 400 de lire sterline la salariul 
acelei persoane, indiferent de sexul ei. 


Diferenţele de înălțime au un impact semnificativ 
asupra desfăşurării afacerilor, însă înălțimea şi 
puterea ţin adesea doar de percepţie. Dacă ești o 
persoană mai scundă, există câteva strategii pe care 
le poţi implementa pentru a neutraliza puterea 
oamenilor înalți care au tendinţa de a te intimida. 
Acest aspect e important dacă ești femeie, pentru 
că femeile sunt, în medie, cu 5 cm mai scunde 
decât bărbaţii. 


Ca femeie, cu cât esti mai scundă, cu atât e mai 
probabil să fii întreruptă de bărbați. Stai în picioare 
atunci când susții prezentări şi vei avea instantaneu 
mai multă autoritate. 


...cu ajutorul celor cinci sfaturi ale 

(e eA . . r 
noastre, pentru a arăta mai înalți și mai 
puternici... 


1. Controlaţi mediul ambiental, folosind 
scaune de diferite înălțimi şi invitând 
oamenii înalți să se așeze pe scaunele mai 
joase, întrucât acest lucru neutralizează 
efectul înălțimii. Simplul fapt de a-l așeza 
pe Incredibilul Hulk pe o sofa joasă îi 


diminuează acestuia puterea. 


2. Aşezaţi-vă la capătul opus al unei 
mese, pentru a egaliza situaţia, sau staţi 
în ușa biroului cuiva, pentru a discuta cu 
persoana respectivă în timp ce aceasta e 
așezată. 

3. Abordaţi colegii care vă depăşesc în 
înălțime ridicându-vă de pe scaun, apoi 
mergând până la fereastră și privind afară 
în timp ce discutaţi o problemă. Veţi da 
impresia că acordati o atenţie profundă 
subiectului, iar persoana mal înaltă nu va 
mai putea avea asupra voastră avantajul 
înălţimii, dacă nu o priviţi. 

4. Acţionaţi ferm. A sta drept, pe scaun sau 
în picioare, și a merge cu „bărbia sus“ 
sunt modalităţi prin care va puteţi crea 
imaginea unui om care are încredere în 
sine. Având în vedere legea cauzei şi a 
efectului, chiar veți Începe să aveți mai 
multă încredere în voi înșivă atunci când 
adoptați o asemenea poziţie. 

5. Creați impresia că sunteți mai înalt, 
purtând haine de culori închise, costume 
vârgate sau alcătuite din pantaloni şi 
jachetă și un machiaj mai blând, mai 
discret (în cazul femeilor), dar ȘI folosind 
ceasuri de dimensiuni mari. Cu cât e mai 
mică dimensiunea ceasului pe care îl 
poartă, cu atât mai mică se consideră că 
este influenţa purtătorului asupra celor 
din jur. 


Napoleon avea doar 1,65 m, însă cei care au văzut 
portretele sale l-au perceput ca având o înălțime 
de peste 1,83 m. 


„„„însă nu vă întindeţi mai mult 
decât vă e plapuma 


Cu toate acestea, a fi înalt nu reprezintă mereu un 
avantaj în afaceri. Deşi oamenii înalți impun 
adesea mai mult respect decât cei scunzi, înălțimea 
poate fi uneori o piedică în anumite privinţe. De 
pildă, pentru comunicarea între două persoane sau 
atunci când e nevoie „să vorbeşti de la egal la egal“ 
ori când e necesară o discuţie „între patru ochi cu 
un coleg, nu aţi vrea să fiţi percepuți drept 
persoane care-și dau prea multă importanţă. 


În Marea Britanie, Philip Heinricy, un agent de 
vânzări din domeniul industriei chimice, având o 
înălţime de 2,07 m, a înfiinţat Clubul Persoanelor 
Înalte, care se adresează nevoilor speciale ale 
membrilor mai înalți ai societăţii. El a descoperit 
că înălțimea sa îi speria pe clienți; se simțeau 
copleșiți de prezenţa sa fizică şi nu se puteau 
concentra asupra a ceea ce avea el de spus. 
Observase și că, atunci când susţinea o prezentare 
de vânzări stând pe un scaun, atmosfera devenea 
mai adecvată unei comunicări eficiente şi, 
totodată, nemaifiind perceput ca o ameninţare 
fizică, îşi sporea cifra de vânzări cu un procent 
impresionant de 62%. 


Sfat: Dacă sunteţi deosebit de înalți sau dacă 


doriți să creați o atmosferă relaxată în care să 


cultivați relaţii interpersonale, atunci 


desfăşuraţi-vă întâlnirile stând Jos. 


De ce Clark Kent e mai puternic 
decât Superman 


În cadrul unui studiu s-a constatat că oamenii care 
purtau ochelari fuseseră apreciaţi de către 
respondenţi ca având un coeficient de inteligenţă 
cu 14 puncte mai mare decât cei care nu purtau. 
De fapt, atunci când văd o persoană cu ochelari 
într-un context de afaceri, respondenţii descriu 
acea persoană ca fiind „studioasă“, „inteligentă“, 
„conservatoare“, „educată“ și „sinceră“. Nu e deloc 
o surpriză faptul că Superman poartă ochelari 
atunci când se transformă în alter ego-ul lui 
cotidian, jurnalistul Clark Kent. În domeniul 
afacerilor, ochelarii sunt o declaraţie de putere. 
Însă ochelarii fără contur sub lentile și cel cu 
lentile mici sau fusiforme transmit o imagine 
lipsită de putere şi sugerează că sunteți mal 
interesaţi de modă decât de afaceri. A deține O 
pereche de ochelari care nu sunt de vedere ar 


putea constitui o strategie excelentă pentru 
întâlnirile de afaceri. Evitaţi ochelarii cu lentile 
prea mari, cei cu rame colorate în stil Elton John 
sau cei care au inițialele designerului pe ramă, 
întrucåt distrag atenția. 


Oamenii aflați în poziții înalte ar trebui să poarte 
niste rame mai vizibile atunci când susțin idei 
importante 
(de pildă, la analiza unei situatii financiare) şi 
ochelari cu rame subțiri atunci când vor să transmită 
imaginea unui „tip de treabă“ (sau cea a unui „băiat 


de gaşcă ). 


Sfat: Dacă purtaţi ochelari pentru vederea de 
aproape, daţi-i jos atunci când vorbiţi şi puneţi-i 
înapoi atunci când ascultați. Acest gest nu doar că 
relaxează cealaltă persoană, dar totodată vă permite 
să  controlaţi conversaţia. Ascultătorul devine 
conștient că, atunci când vă daţi jos ochelarii, vă 
pregătiţi să luaţi cuvântul, iar atunci când îi puneţi 
înapoi pe nas, e rândul lui să vorbească. 


Sfat: Tinuta informală (dress-down Friday) a devenit 
un fenomen de afaceri al lumii moderne, care 
încurajează angajaţii să poarte haine sportive, 
nepretențioase, o zi pe săptămână. Cu toate acestea, 
oamenii de succes știu cât de important e să își 
menţină o imagine profesională și, pur și simplu, 
ignoră inițiativele departamentului de resurse 
umane care îi încurajează să se imbrace de parcă s-ar 
pregăti să meargă la plajă, atunci când de fapt vor 
sta toată ziua într-o sală de ședințe. 


Folosiţi puterea programarii 
neurolingvistice 
Mişcările oculare ale unei persoane (indiferent că 


priveşte în sus, în lateral, în dreapta-jos sau în 
stânga-jos) pot să dezvăluie obiectul atenţiei sale, 


indicându-ţi dacă tocmai rememorează ceva ce a 
văzut, auzit, mirosit, gustat sau atins altădată. 
Această tehnică e cunoscută drept programare 
neurolingvistică, sau NLP, și vă poate ajuta 
considerabil în carieră. 

Dacă veţi învăța să citiţi aceste mișcări care se 
produc într-o fracțiune de secundă, vă veţi putea 
adapta limbajul pentru a comunica eficient în 
afaceri. 


De pildă, cineva care privește în sus, ceea ce 
înseamnă că își amintește o imagine, preferă 
canalul informaţiilor vizuale şi va utiliza fraze 
precum: „Înţeleg ce vrei să spui“ și „Îmi poţi arăta 
despre ce e vorba?“ Unor astfel de persoane le vei 
atrage atenția arătându-le fotografii, desene ȘI 
grafice ȘI întrebându-le dacă „au o imagine de 
ansamblu“ a lucrurilor la care te referi. 


Pe de altă parte, oamenii care preferă canalul 
sentimentelor ȘI fac afirmaţii precum „Hai să ne 
jucăm puţin cu această idee“ și „Departamentul 
nostru are nevoie de energie proaspătă vor adora 
să testeze diverse lucruri şi să fie implicaţi intr-o 
demonstraţie, astfel încât „să prindă ideea“. 
Înţelegându-vă partenerii de afaceri Și clienţii, veţi 
fi în măsură să vă adaptaţi abordarea în funcţie de 
fiecare individ. 


NLP e o remarcabilă descoperire si un puternic 
instrument de comunicare, ce ar trebui tratat ca 
un subiect separat. De aceea, noi vă sugerăm să 
studiati pe cont propriu programarea 
neurolingvistică. 


LIMBAJUL TRUPULUI ÎN AFACERI, 
PENTRU EA 


Lentilele de contact pot reflecta lumina, vă pot 
oferi o înfățișare mai atrăgătoare, mai senzuală, şi 
pot crea efectul de pupile dilatate. Deoarece 
dimensiunea pupilelor se mărește atunci când 
oamenii percep ceva care Îi stimulează sau le 
stârnește interesul, purtarea lentilelor de contact 
poate să aibă efecte dezastruoase în mediul de 
afaceri, în special pentru femei. O femeie se poate 
afla în situația de a se strădui să convingă un 
bărbat de afaceri să investească în propunerile ei, 
în vreme ce el e atât de fascinat de efectul 
senzual al lentilelor ei de contact încât nu aude 
nimic din ceea ce îi spune ea. În întâlnirile de 
afaceri, e recomandat ca femeile să poarte mai 
degrabă ochelari decât lentile de contact. 


LIMBAJUL TRUPULUI ÎN AFACERI, 
PENTRU EL 


Dimensiunea unei serviete e corelată cu statutul 
proprietarului ei. Despre aceia care au serviete 
mari, bombate, se crede că fac toată munca de 
execuţie şi că, probabil, iși mai iau de lucru și 
acasă - pentru că îşi administrează defectuos 
timpul. Servietele mici spun că deţinătorul lor e 
preocupat doar de rezultatul final și, prin urmare, 
beneficiază de un statut mai elevat. În consecinţă, 
oamenii de afaceri au serviete mici sau nu au 


deloc. 


Profesioniştii de top ştiu cum să cadă de 
acord 


Se poate stabili o bază reală a comunicării 
doar între patru ochi. 


Obţinerea succesului în lumea extrem de 
competitivă a afacerilor actuale se bazează în mare 
masură pe construirea relațiilor. În vreme ce unii 
oameni ne fac să ne simţim în largul nostru atunci 
când ne vorbesc, alții ne trezesc senzaţii neplăcute 
si nu par a fi de încredere. Iniţial, acest lucru are 
legătură cu intervalul de timp în care se uită la noi 
sau cu perioada în care ne susţin privirea în timp 
ce vorbesc. În majoritatea culturilor, pentru a 
construi un raport interpersonal bun cu o altă 
persoană, privirea ta ar trebui să se intersecteze cu 
a ei în aproximativ 60-70% din timp. Acest lucru 


îl va determina totodată pe individul respectiv să 
înceapă să te placă. Prin urmare, nu e deloc 
surprinzător faptul că agentul de vânzări agitat, 
timid, care ne susține privirea mai puțin de o 
treime din timp, e rareori tratat cu încredere. 
Acesta e totodată şi motivul pentru care, în cadrul 
negocierilor, ochelarii cu lentile întunecate ar 
trebui evitați, de vreme ce astfel de ochelari îi fac 
pe ceilalţi să simtă fie că îi priveşti fix, fie că încerci 
să Îi eviți. Oamenii care poartă ochelari de soare 
cu lentile fumurii pe durata întâlnirilor, chiar și a 
celor desfășurate în aer liber, sunt percepuți ca 
fiind Suspicioşi, secretoși și nesiguri pe el. 


Sfat: Atunci când negociaţi cu oameni aparţinând 
altor culturi, observați mereu intervalul contactului 
vizual practicat în afaceri și imitaţi-l. Japonezii şi 
sud-americanii își întâlnesc privirile într-o măsură 
mai mică decât europenii și occidentalii, întrucât îl 
consideră a fi un semn de agresivitate. 


Sfat: Nu subestimaţi niciodată importanţa unor 
dispozitive electronice de ultimul tip. Faptul că 
purtați un Blackberry sau un telefon 4G de ultimă 
generaţie arată că sunteţi indispensabil și că este 
necesar să fiți găsit oricând... Amintiţi-vă doar să le 
închideţi înaintea întâlnirilor, ca să evitaţi soneriile 
năstrușnice și apelurile personale. 


De ce femeile cele mai importante 
din lumea afacerilor se machiază 


Cercetările arată că machiajul le conferă femeilor 
de afaceri un plus de credibilitate. Pentru a 
demonstra acest aspect, în cadrul unui seminar, 
am angajat patru asistente care aveau înfăţişare 
similară, ca să ne ajute la vânzarea produselor 
noastre educaţionale. Una a purtat ochelari și a 
folosit machiaj; a doua a purtat ochelari, dar nu a 
folosit machiaj; a treia a avut machiaj, dar nu şi 
ochelari; iar a patra nu a purtat ochelari și nici nu 
s-a machiat. Clienţii au fost rugați să aleagă dintr- 
o listă niște adjective care să descrie cel mai bine 
fiecare femeie. Cea care a avut atât ochelari, cât ȘI 
machiaj a fost descrisă ca fiind „încrezătoare, 
„inteligentă“, „sofisticată“ și „sociabilă“. Asistenta 
care a fost machiată, însă nu a avut și ochelari a 
primit calificative bune în privinta „înfățișării , 
însă mai scăzute în privința „abilităților 
personale“, precum ar fi ascultarea ȘI realizarea 
unui raport. Asistentele care nu au purtat machiaj 
au primit cele mai slabe aprecieri în privinţa 
„abilităţilor personale“, dar șI ca „prezenţă fizică “ 
în sine, iar purtarea ochelarilor fără machiaj nu a 
avut un impact mai mare asupra clienţilor nici în 
privinţa „atitudinii“ și nici în privința 
recunoașterii unor „abilități personale“. 

Concluzia e limpede: machiajul creează impresia 
unei persoane inteligente și încrezătoare în sine, 
iar combinaţia dintre ochelari și machiaj în 
domeniul afacerilor are un Impact pozitiv şi 
memorabil asupra observatorilor. Totuşi, femeile 
de afaceri ar trebui să aibă grijă să nu folosească un 
machiaj prea strident, întrucât riscă să pară prea 


interesate de atenţia bărbaţilor şi foarte preocupate 
de sine. Machiajul natural, neutru, arată că ele 
sunt serioase în privinţa afacerilor. 


Jargonul profesional şi discursul 


corporatist 

Deşi merită să vă familiarizați cu limbajul și 
terminologia domeniului în care activaţi, ar trebui 
să vă feriti de utilizarea genului de discurs 
corporatist care îndepărtează oamenii, sună a 
clișeu, e fără noimă sau umbreşte sensul. Expresii 
precum „forțarea limitelor“, „mersul înainte“, 
„gândirea neconvenţională“, „gândirea optimistă“ 
si „restructurarea adecvată: (considerate 
redundante) vă fac să pareți un individ ce a ingerat 
un ghid de management — şi încă unul de proastă 
calitate. Acestea sunt, în esenţă, exemple de 
discurs indirect ȘI lasă o impresie negativă 
oamenilor, în general. Pe de altă parte, merita să 
includeți în vocabularul vostru zilnic limbajul 
simplu, direct. Cuvintele care denotă putere — 
precum „a salva“, „nou“, „rezultate“, „uşor“ şi 
„siguranţă“ — sunt foarte convingătoare şi s-au 
dovedit a avea un impact pozitiv. 


E-mailuri profesioniste 


E-mailul a înlocuit acum telefonul, devenind o 
sursă principală de comunicare în afaceri, astfel 
încât e important să adoptați tonul potrivit. E- 
mailurile încurajează expeditorul să utilizeze un 
limbaj și o punctuație neoficială, jovială, 


creându-vă practic un fals sentiment de securitate. 
Femeile, în particular, trebuie să acorde o 
deosebită atenţie tonului folosit în e-mailuri. 
Pentru că sunt înclinate către discursul indirect — 
au tendinţa să utilizeze prea multe cuvinte și să 
folosească niște structuri complexe de idei —, 
femeile sunt sfătuite să scrie mesaje de e-mail 
scurte ŞI concise. ȘI, evident, ambele sexe ar trebui 
så evite înjurăturile, argoul, jargonul, prescurtările 
ori simbolurile grafice caricaturale, dacă vor să fie 
luate în serios. Dacă managementul nu le 
foloseşte, nici voi nu ar trebui să o faceți. În 
activitatea profesională, evitati bârfa sau mesajele 
inadecvate, chiar si între prieteni. Stim cu toții cât 
de uşor e să trimiti accidental un mesaj persoanei 
nepotrivite, dacă nu chiar întregii companii. 


Sfat: Faptul că sunteți la curent cu cea mai recentă 
tehnologie și cu cele mai noi aplicații software - 
PowerPoint, Skype, Facebook, baze de date etc. - vă 
va spori credibilitatea profesională și vă va aduce 
reputaţia unor persoane bine informate. Alocaţi timp 


pentru a vă documenta în privinţa limbajului tehnic 
și a programelor informatice și, curând, veţi fi 
percepuți ca persoane bine ancorate în secolul XXI, 
ce gândesc în perspectivă. 


Stăpâniţi arta zâmbetului 


Dr. Nancy Henley, expertă în psihologie socială, a 
descoperit că, în întâlnirile sociale, femeile 
zâmbesc în 87% din timp, iar bărbaţii, doar în 
67%. În cadrul unui experiment, 257 de 
respondenţi au evaluat 15 fotografii ale unor femei 


ce arătau fericite, triste sau aveau o expresie facială 
neutră. Femeile care nu zâmbeau au fost 
considerate nefericite, în vreme ce bărbaţii lipsiţi 
de zâmbet au fost percepuți drept influenţi. O 
concluzie este că femeile ar trebui să zâmbească 
mai puţin atunci când au de-a face cu bărbați 
influenţi din domeniul afacerilor sau să răspundă 
cu același număr de zâmbete exprimate de aceştia, 
lar bărbaţii, dacă vor să fie mai convingători cu 
femeile în afaceri, ar trebui să zâmbească mai 
mult. 


Femeile de afaceri care zâmbesc prea mult pot fi 
privite ca fiind supuse şi ca adoptând roluri pacifiste, 
pentru că zâmbetul unei femei e „semnul distinctiv 
al supunerii sale“ și e adesea utilizat pentru 
a contracara un bărbat mai puternic. 


Note: 


3 In afaceri, se referă la restructurarea unei organizaţii pentru 
a-i reduce costurile şi a-i îmbunătăţi eficienţa fără concedieri 


masive şi nemiloase. (N. trad.) 


CAPITOLUL 7 


Globalizarea: pericole şi capcane 


Brian nu putea înţelege de ce oamenii de afaceri arabi 
părăsiseră brusc o întâlnire... până când cineva i-a explicat că, 
în loc să-și dea acordul pentru o afacere de mai multe 
milioane de dolari, el tocmai făcuse un gest obscen. 


O afacere alunecoasă 


A învăța conotaţiile complexe în culturile străine ale 
unor gesturi poate să fie dificil şi eventual umilitor. 


A 


Activitatea profesională care se desfășoară în 
secolul XXI tinde, într-adevăr, spre globalizare. În 
prezent nu ne mai miră o călătorie de afaceri în 
China, o conferință video cu un departament 
externalizat în India și participarea la conferinţe 
desfăşurate în Statele Unite. Totuşi, în mod 
surprinzător, foarte puţini dintre profesioniștii în 
afaceri de astăzi acordă timpul necesar învățării 
obiceiurilor internaţionale de exprimare prin 
intermediul limbajului trupului. Atunci când e 
vorba de încheierea unor afaceri internaţionale, 
vestimentația inteligentă, referinţele excelente şi o 


A 


propunere bună de investiţie iși pot pierde 
instantaneu importanţa prin efectuarea celui mai 
mic și mai inocent gest, care poate spulbera 
întreaga afacere. Cercetarea noastră desfășurată in 
42 de ţări arata că americanii sunt poporul cu cea 
mai slabă pregătire în domeniul cunoașterii 
culturilor, urmaţi îndeaproape de britanici. Având 
în vedere că 86% dintre americani nu posedă un 
paşaport (nici măcar George W. Bush nu avea 
unul, atunci când a devenit președinte), poate că 
această descoperire nu e surprinzătoare. Deși 
britanicii călătoresc foarte mult ȘI fac afaceri cu 
oameni din culturi diferite, ei preferă totuși ca 
restul lumii să utilizeze semnalele britanice ale 
limbajului corporal, să vorbească limba engleză și 
să mănânce pește alături de cartofi prăjiți. 
Partenerii de afaceri străini sunt extrem de 
impresionați dacă observă că ați alocat timp 
pentru a le învăţa și utiliza obiceiurile privind 
limbajul trupului. Oamenii fac afaceri cu persoane 
care îi determină să se simtă în largul lor. Totul se 
reduce, în final, la sinceritate şi la bune maniere. 
Dacă ajungeţi într-o ţară străină în interes de 
afaceri, concentraţi-vă asupra reducerii 
amplitudinii limbajului vostru corporal, până 
când aveţi oportunitatea de a vă observa gazda. 


Având în vedere globalizarea, în activitatea 
profesională actuală ar trebui să acordați prioritate 
învățării şi respectării limbajului corporal al 
partenerilor vostri de afaceri — dacă doriți să-i 
impresionati 
si să evitați momentele jenante. 


Gesturi avantajoase şi dezavantajoase în 
afaceri 


Gestul „OK“ sau „perfect“ (vezi p. 94) a fost 
popularizat în Statele Unite la începutul secolului 
al XIX-lea, iar sensul său e comun tuturor ţărilor 
vorbitoare de limbă engleză, însă el are alte origini 
si conotaţii în anumite locuri. De pildă, în Franţa 
şi Belgia, el înseamnă totodată „zero“ sau „nimic“. 
Într-un restaurant din Paris, într-o seară, chelnerul 
ne-a condus la masa noastră și a întrebat: „E bună 
această masă?“ Noi i-am răspuns cu gestul OK, iar 
el a zis: „Păi, dacă nu vă place aici, vă putem găsi 
altă masă...” El a interpretat semnul OK ca 
însemnând „zero“ sau „Lipsit de valoare“ — cu alte 
cuvinte, s-a gândit că nu ne plăcea masa. 


În Japonia, același gest poate să însemne „bani“, 
prin urmare dacă faci afaceri în Japonia și exprimi 
acest gest în sensul de „OK“, un japonez ar putea 
crede că îi ceri mită! În unele țări mediteraneene, 
acesta e un simbol al orificiului anal șI € utilizat 
adesea pentru a sugera că un bărbat e homosexual. 
Arată-i unui om de afaceri grec semnalul OK şi el 
ar putea crede că insinuezi că unul dintre voi e 
homosexual, în vreme ce un turc ar putea 
considera gestul drept o înjurătură. De asemenea, 
acest gest se foloseşte rar în tările arabe, unde e 
utilizat fie ca un semnal de amenințare, fie ca o 
obscenitate. Faptul de a nu fi conştient de 
obiceiurile locale legate de limbajul trupului poate 
avea consecinte dezastruoase. Un om de afaceri 


american ar putea crede că e pe cale să finalizeze o 
afacere, când de fapt tocmai și-a jignit partenerii 
de afaceri turci. 


Trei gesturi de evitat în afaceri 


Acest gest poate însemna 
„doi“ pentru un om de afaceri american 
„victorie“ pentru un german și „Du-te naibii!“ pentru un 
britanic. 


Un om de afaceri Un manager britanic sau 
occidental australian ar putea utiliza acest 
ar utiliza acest gest gest pentru a indica „unu“, însă 
pentru a spune pentru colegul lui european, 


„doi“, însă el gestul ar putea însemna „doi“, în 


înseamnă „Du-te vreme ce clientul lor japonez 
dracului!“ pentru consideră că tocmai i-a fost 
un partener grec. adresată o insultă teribilă! 


Tu spui „salut“, eu spun „la revedere“ 


Diferenţele în stilul de strângere a mâinilor pot să 
fie cauza unor întâlniri de afaceri jenante şi 
dezastruoase. Partenerii britanici, australieni, 
germani şi americani își vor strânge în general 


mâinile când se întâlnesc și, din nou, la plecare. 
Majoritatea europenilor își vor strânge mâinile de 
mai multe ori pe zi, iar unii francezi îşi strâng 
mâinile și la un interval mai mic de 30 de minute 
pe zi. Oamenii de afaceri indieni, asiatici și arabi 
pot continua să îţi ţină mâna şi după ce strângerea 
de mână a luat sfârşit. Germanii și francezii 
scutură energic mâna o dată sau de două ori, după 
care o rețin o perioadă scurtă, în vreme ce 
britanicii o scutură de trei până la cinci ori, 
comparativ cu cele cinci până la şapte strângeri de 
mână ale americanilor. Acest aspect e amuzant de 
observat la conferințele internaţionale, unde poţi 
întâlni diverse tipuri de strângeri de mâini, care îi 
lasă de multe ori surprinși pe delegaţi! Ca să nu 
mai vorbim despre cei care se salută cu un sărut! 
Când daţi mâna cu reprezentanţii altor culturi, 
urmaţi exemplul interlocutorilor și adaptaţi-vă în 
funcţie de aceştia, dacă doriţi ca întâlnirea să fie 
un succes. 


Pentru americani, oamenii de afaceri germani, cu 
unica lor scuturare energică de mână, par distanți. 
Însă, pentru germani, americanii îşi scutură mâinile 
de parcă s-ar pregăti să umfle o saltea pneumatică. 


O ţară în care strângerea mâinilor nu a devenit un 
gest împământenit e Japonia, unde un astfel de 
contact fizic poate fi considerat nepoliticos. 
Japonezii se înclină la prima întâlnire, persoana cu 
cel mai înalt statut înclinându-se cel mai puţin, iar 


cea cu cel mai mic statut înclinându-se cel mai 
mult. La prima întrevedere, sunt schimbate cărţi 
de vizită, fiecare evaluează statutul celeilalte 
persoane, după care urmează înclinările adecvate. 
Nu puneţi cartea de vizită a unui japonez în 
buzunarul pantalonilor. Acest gest poate fi 
perceput ca o ofensă. 


Atunci când faceti afaceri în Japonia, asigurați-vă că 
pantofii vă sunt perfect curati şi în bună stare. De 
fiecare dată când un om de afaceri japonez se înclină, 
el inspectează pantofii celuilalt. 


Tu spui „da“, eu spun „nu“ 


În mod evident, cele mai simple cuvinte sunt „da“ şi 
„nu, însă chiar şi acestea pot duce la unele 
neînțelegeri grave, atunci când indivizi de 

naționalități diferite se întâlnesc pentru a face afaceri. 


Maniera japoneză de a asculta pe cineva implică 
un repertoriu de zâmbete, înclinări ale capului și 
zgomote politicoase, care nu au un echivalent 
direct în alte limbi. Ideea e ca ascultătorul să te 
încurajeze să vorbeşti in continuare, însă acest 
comportament e adesea greşit înţeles de oamenii 
de afaceri occidentali ca fiind deja un acord. 
Înclinarea din cap de sus în jos e un semnal 
aproape universal pentru „da“; totuşi, japonezii îl 
folosesc pentru a fi politicoşi. 


Dacă faceti O afirmatie cu care un om de afaceri 
japonez nu e de acord, el tot va spune „da“ — sau 
hai în japoneză — pentru a vă îndemna să vă 
continuaţi discursul. Un „da“ japonez înseamnă 
de obicei „Da, te-am auzit (te înţeleg)“, dar nu în 
mod necesar „Da, sunt de acord.“ De exemplu, 
dacă îi spuneţi unui om de afaceri japonez „Nu 
ești de acord, nu-i așa? , el va înclina afirmativ din 
cap şi va spune „Da“, chiar dacă, poate, nu e de 
acord. În viziunea japoneză, gestul înseamnă „Da, 
ai dreptate — nu sunt de acord.“ 


Japonezii sunt preocupaţi de păstrarea aparenţelor 
ȘI au dezvoltat un set de reguli pentru a preveni 
înrăutățirea lucrurilor, aşa că încercați să nu 
spuneţi „nu“ sau să nu adresati întrebări atunci 
când răspunsul la ele ar putea fi „nu“. Cea mai 
probabilă situaţie în care un japonez va spune 
„nu“ e cea în care afirmă că „E foarte dificil“ sau 
„Vom acorda atenţie acestui lucru“, când de fapt 
mesajul pe care vrea să-l transmită e „Hai să uităm 
de întreaga poveste și să plecăm acasă . 


În India, pentru a exprima acordul, capul e 
înclinat dintr-o parte în alta, acest gest fiind 
denumit Pendularea Capului. Aceasta creează 
confuzie în rândurile occidentalilor si ale 
europenilor, care îl folosesc pentru a spune „Poate 
că da, poate că nu.“ 


În țările arabe, oamenii folosesc o singură mişcare 
în sus a capului, care înseamnă „nu“. 


Fiţi prudenți atunci când faceti afaceri în Bulgaria, 
unde o înclinare a capului din spate în fată înseamnă 
„nu“ şi o scuturare dintr-o parte în alta a capului 
înseamnă „da“. 


De ce oamenii de afaceri japonezi conduc 
valsul 


La conferințele internaţionale, americanii nascuti 
în mediul urban se poziţionează de obicei la o 
distanţă de 0,45-1,2 metri unul de celălalt și stau 
în același loc în timp ce vorbesc. Însă dacă 
urmăriţi conversaţia dintre un om de afaceri 
japonez și unul american, veți observa cum cei doi 
vor începe să se miște lent prin cameră, 
americanul îndepărtându-se de japonez, iar 
japonezul apropiindu-se de american. Aceasta e o 
încercare atât a americanului, cât şi a japonezului 
de a se adapta la o distanță interpersonală 
confortabilă din punct de vedere cultural. 
Japonezul, fiind mai mic, are nevoie de un spațiu 
personal de numai 25 de cm, aşa că înaintează 
pentru a adapta distanța în funcţie de nevoia sa 
spaţială, însă prin acest gest invadează zona intimă 
a americanului, forțându-l pe cel din urmă să dea 
înapoi pentru a-și recăpăta spaţiul personal. 
Înregistrările video ale acestui fenomen, redate în 
viteză mare, creează iluzia că cei doi bărbați 
valsează prin cameră, japonezul fiind cel care 
conduce dansul. Acesta e unul dintre motivele 


pentru care, atunci când negociază afaceri, 
asiaticii, europenii sau americanii se privesc adesea 
cu suspiciune. 
În afaceri, occidentalii îi consideră pe asiatici ca fiind 
„agresivi“ şi „familiari, iar asiaticii cred că europenii 
sau americanii sunt „reci“, „distanți“ si „detasati . 


De ce o răceală poate dăuna în afaceri 


Europenii şi occidentalii își suflă nasul într-o 
batistă sau într-un servetel, în vreme ce asiaticii şi 
japonezii scuipă sau își trag nasul. Fiecare dintre 
ei, indiferent de natie, e îngrozit de 
comportamentul „dezgustător“ al celuilalt. Această 
diferență culturală dramatică e rezultatul direct al 
răspândirii tuberculozei în secolele anterioare. În 
Europa, cineva care se îmbolnăvea de tuberculoză 
avea puţine şanse de supravieţuire, astfel încât 
guvernele țărilor instruiau oamenii să își sufle 
nasul în batistă pentru a evita răspândirea 
ulterioară a bolii. Aceasta e motivul pentru care 
europenii reacţionează atât de puternic la gestul de 
a scuipa — o persoană care scuipă ar putea răspândi 
tuberculoza. 


Nu vă supăraţi pe un om de afaceri asiatic 
care scuipă sau își trage nasul şi nu vă suflați 
niciodată nasul în batistă sau servetel în fața 

unui partener de afaceri japonez. 


Întrucât tuberculoza nu a constituit o problemă 
majoră în ţările orientale, asiaticii cred, în mod 
corect, că a scuipa e mai sănătos. Ca rezultat, 
japonezii sunt oripilaţi atunci când cineva scoate o 


batistă, îşi suflă nasul în ea și o pune înapoi în 
buzunar, în geantă sau în mânecă! lotodată, 
japonezii nu sunt impresionați de obiceiul 
englezesc al oamenilor de afaceri de a purta o 
batistă în buzunarul de la piept al jachetei. Acest 
gest e echivalent cu etalarea plină de mândrie a 
unei bucăţi de hârtie igienică în buzunar, gata de a 
fi folosită. Pe de altă parte, scuipatul e un obicei 
care le creează repulsie occidentalilor. De aceea, 
întâlnirile de afaceri dintre occidentali și asiatici 
pot eșua atunci când partenerii sunt răciţi. 


Atunci când vorbim, menţinem contactul vizual 
circa 40—60% din timp, iar atunci când ascultăm, 


în medie 80%. Excepţia notabilă de la această 


regulă e reprezentată de Japonia şi de unele culturi 
asiatice și sud-americane, unde un contact vizual 
prelungit e perceput drept agresiv şi lipsit de 
respect. Japonezii tind să se uite în altă parte sau la 
gâtul tău, ceea ce poate fi deconcertant pentru 
oamenii de afaceri occidentali neexperimentați. 
Regula cea mal sigură atunci când faceţi afaceri cu 
reprezentanții altor naţionalităţi, precum japonezii, 
e să imitaţi durata contactului vizual susținut de 


cealaltă persoană. 


CAPITOLUL 8 


Politici de birou, jucători de 
putere, 
idile la serviciu și alte bombe cu 


ceas 


John a avut sentimentul clar că şeful său nu i-a luat în serios 
candidatura pentru o promovare. 


Invingeţi superiorii cu propriile arme... 

Contabilii, avocații, managerii şi adevărata 
molimă a secolului XXI (consultantii de afaceri) 
sunt bine cunoscuți pentru utilizarea limbajului 
corporal care indică superioritate, în preajma 
oamenilor pe care ei îi consideră inferiori. Imitarea 
comportamentului lor poate constitui o strategie 
extrem de eficientă pentru intimidare sau pentru 
contracararea acestor gesturi de superioritate. Prin 


imitare, Îi puteţi deconcerta şi Îi puteți forța să-și 
schimbe poziția. Totuși, vă  avertizăm: nu 
procedaţi niciodată astfel cu şeful vostru: 
managerul ar putea considera limbajul corporal 
copiat drept un afront personal, iar slujba voastră 
ar putea fi în pericol. 


Imitarea șefului ar putea fi considerată de acesta drept 
aroganță. 


„..Şi intimidati jucătorii de putere de la 
birou 


Fie că e vorba de un manager de resurse umane, de 
reprezentantul pentru sanatatea şi securitatea 
muncii, de seful sau chiar de rivalul vostru 
profesional, fiecare domeniu de activitate are 
jucători de putere care intimidează sau atrag 
dușmănia colegilor și care încearcă să preia 
controlul în timpul sedintelor şi în procesul de 
luare a deciziilor. Dacă vă confruntati cu un 
jucător de putere intimidant, sprijinirea de un 
obiect poate fi utilizată ca o metodă de dominare, 
dacă obiectul pe care vă sprijiniți îi aparține. O 
cale facilă de a intimida pe cineva e să vă sprijiniți 
de, să vă aşezaţi pe, sau să folosiţi un obiect care e 
proprietatea acestuia  — fără să ti cereti 
permisiunea. Există multe tehnici de intimidare pe 


care le puteţi folosi în profesia voastră. Una ar fi să 
vă sprijiniți de uşa biroului unei alte persoane sau 
să vă așezați pe scaunul ei. Abordări mai subtile ar 
fi să vă plasați talpa pe piciorul biroului celeilalte 
persoane ori să-i folosiţi telefonul sau computerul 
pentru a vă marca teritoriul pe proprietatea lor. 


Cel care intimidează chiar de la ușă. 
Unii oameni se sprijină din obişnuinţă pe cantul 
uşilor și trec prin viaţă intimidând pe toată lumea — 
fără să ştie şi chiar de la prima întâlnire. Aceşti 
oameni sunt sfătuiți să exerseze o poziţie dreaptă cu 
palmele la vedere, pentru a crea o impresie 
favorabilă. Unii oameni își formează opinia despre 
noi în proporţie de până la 90% în primele patru 
minute — după care nu mai beneficiem de o a doua 


şansă pentru a crea o primă impresie. 


Regula nr. 13 pentru limbajul trupului în 


afaceri 


Privirea intensă funcţionează de minune asupra 
persoanei pe care doriţi să o intimidaţi sau asupra 
unei persoane agasante care, pur și simplu, nu mal 
tace. Îmaginaţi-vă că respectivul are un al treilea 
ochi în centrul frunţii și priviţi către zona 
triunghiulară dintre cei „trei“ ochi ai săi. Impactul 
pe care această privire îl are asupra celeilalte 
persoane trebuie să fie trăit pentru a putea fi crezut. 
O astfel de privire nu doar că schimbă atmosfera 
într-una foarte sobră, ci poate totodată să oprească 
persoana respectivă din turuială. Menţinându-vă 
privirea asupra acestei zone, dobândiţi controlul 
ferm asupra sa. Dacă privirea voastră nu va cobori 
sub nivelul ochilor săi, presiunea asupra acesteia se 
va menţine. E o tehnică excelentă pentru un 
manager care urmează să dojenească un subordonat 


neascultător, 


Privirea intensă. 


Regula nr. 14 pentru limbajul trupului în 


afaceri 


Privirea fixă trebuie utilizată doar atunci când 
vreţi să inspirați mai multă autoritate sau când vă 
aflați sub atacul cuiva. Atunci când vă priviţi 
atacatorul, mijiți-vā ochii și  concentraţi-vă 
îndeaproape asupra persoanei, fără să clipiţi. Acesta 
e gestul pe care il fac animalele de pradă chiar 
înainte de a ataca. Rotirea ochilor de la o persoană 
la alta fără să clipiţi îl va obosi pe cel care vă va 
observa făcând acest lucru. Pentru a executa gestul, 
mișcați-vă mai întâi ochii, apoi capul, însă umerii 
trebuie să rămână nemișcaţi. Privirea fixă a fost 
popularizată de Arnold Schwarzenegger în rolul 
său din Terminator şi poate stârni teamă în inima 
oricărei persoane care doreşte să vă intimideze. 
Acest gest e într-adevăr ultima soluţie, aşa că nu îl 
folosiţi în afaceri, decât dacă cineva chiar a întrecut 


limitele bunei-cuviinţe. 


Cum să recunoaşteţi o idilă înfiripată 
între doi parteneri de afaceri 


Având în vedere timpul îndelungat pe care 
oamenii de afaceri de azi îl petrec lucrând, nu e de 
mirare că relaţiile amoroase au devenit ceva 
obişnuit in activitatea profesională. E bine să fiti 
preveniţi, aşa că e recomandat să utilizaţi aceste 
indicii pentru a vă da seama dacă între doi oameni 
s-a înfiripat o idilă: 


1. Proximitatea. Cu cât oamenii se simt 
mai apropiaţi emoţional, cu atât mai 
aproape vor sta unul de altul. 

2. Simţul proprietăţii.  Observaţi mici 
gesturi intime, care indică subtil o 
pretenție teritorială asupra persoanei 
respective — o femeie poate îndepărta 
scame de pe hainele unui bărbat pentru a 
arăta că e adjudecat; un bărbat își poate 
pune braţul pe după mijlocul unei femei 
pentru a arăta că o protejează. 


3. Flirtul în limbajul corporal. La femei, 
acesta poate consta în atingeri ale 
propriului corp (cum ar fi atingerea 
gâtului în timp ce vorbeşte), îndreptarea 
genunchiului către obiectul afecțiunii 
(atunci când stau pe scaun) sau aranjarea 
propriei ţinute (respectiv, mângâierea 
părului sau  umezirea buzelor). La 
bărbaţi, astfel de gesturi pot să includă 
plasarea degetelor mari de la mână după 
curea, aranjarea hainelor și o privire 
prelungită. 

4. Atingerea. Observaţi atingerile repetate 
sau afectuoase. O atingere a mâinii 
indică un nivel de intimitate mai mare 
decât atingerea braţului. 


Confruntarea cu șefii și clienţii indiferenți 


Una dintre poziţiile pe care nu al vrea să le vezi în 
activitatea profesională e Piciorul peste braţul 


scaunului. E o postură practicată în principal de 
bărbaţi, pentru că implică postura numită 
Depărtarea picioarelor. Fa nu semnifică doar 
faptul că scaunul e proprietatea bărbatului, ci 
semnalizează totodată și că el a adoptat o atitudine 
neprotocolară, agresivă. Să spunem că un angajat 
are o problemă personală și merge la seful sau 
pentru a-i cere sfatul. Șeful ascultă, nemișcat, după 
care se lasă pe spate în scaun și îşi pune un picior 
peste brațul acestuia. Atitudinea șefului s-a 
schimbat acum în lipsă de interes sau indiferenţă. 
Cu alte cuvinte, lui nu îi prea pasă de angajat și de 
problema sa și ar putea simți ca cel din urmă îi 
irosește timpul cu „aceeași poveste veche“. Atâta 
vreme cât piciorul șefului stă atârnat peste braţul 
scaunului, atitudinea sa indiferentă va persista. 


Postura Piciorului peste braţul scaunului poate fi 
deosebit de sâcâitoare atunci când survine pe 
durata unei negocieri și e esenţial sa convingeti 
persoana respectiva sa ÎȘI schimbe poziţia, 
deoarece, cu cât Îşi păstrează mai multă vreme 
postura respectivă, cu atât mai mult va menţine o 
atitudine indiferentă sau agresivă. 


Sfat: O modalitate la îndemână de a determina o 
persoană să-și schimbe poziţia e să o rugaţi să se 
aplece înainte și să se uite la ceva. De vreme ce 


postura e adoptată aproape mereu de bărbaţi, dacă 
aveţi un năstrușnic simţ al umorului, spuneţi-le că li 
s-au descusut pantalonii! 


Cum să vă comportaţi cu partenerii 
de afaceri care se lasă așteptați... 


Dacă cineva vă face să așteptați mal mult de 20 de 
minute, gestul e fie un indiciu al lipsei de 
organizare, fie reprezinta un joc de putere. A läsa 
pe cineva să aştepte e o cale eficientă de a-i reduce 
statutul ȘI de a spori statutul persoanei care se lasă 
asteptata. 


Sfat: Dacă vă îndreptaţi către o întâlnire de afaceri, 
luați cu voi un laptop, un iPhone sau ceva de lucru, 
care să arate că sunteţi ocupați și că nu acceptați să 
fiti puși în situații incomode. Când persoana care v-a 
lăsat să așteptați vine la întâlnire, permiteţi-i să 
vorbească prima, ridicaţi-vă capul lent din hârtii şi 
salutaţi-o, apoi puneţi-vă lucrurile în ordine lent şi 
încrezător. O altă strategie bună pentru ocaziile în 
care sunteţi lăsaţi să așteptați e să luaţi cu voi niște 
documente financiare și un calculator și să faceți 
calcule. Când sunteţi chemaţi la întrevedere, spuneţi: 
„Imediat - doar să termin aceste calcule. Sau ați 
putea să vă ocupați de toate telefoanele pe care le 
aveţi de dat. Mesajul clar pe care îl transmiteţi e că 
sunteți persoane foarte ocupate și că nu vă permiteți 
să fiți puși în situaţii incomode din cauza 
dezorganizării altora. Dacă bănuiți că cealaltă 
persoană folosește un joc de putere, aranjaţi să 
primiţi un apel telefonic important chiar în timpul 
întâlnirii. Răspundeţi la telefon, menţionaţi cu voce 
tare sume mari de bani, strecurați două-trei nume 
de persoane bine cunoscute, spuneţi-i 
interlocutorului că nu vă mulţumiţi niciodată cu ceva 
de calitatea a doua și că vreţi să vi se raporteze cât 
mai repede cu putinţă. Închideţi telefonul, scuzaţi-vă 
pentru întrerupere și continuaţi ca ṣi cum nimic nu s- 
ar fi întâmplat. Hei, trucul funcţionează pentru James 
Bond... aşadar, va funcţiona și pentru voi. 


. A A A a 
.„„sau cu cei care întrerup o întâlnire 


Dacă o altă persoană răspunde la un apel telefonic 
pe durata întâlnirii sau o a treia persoană intră și 
începe ceea ce pare a fio conversație lungă, 


scoateţi-vă laptopul, telefonul BlackBerry sau 
diverse alte documente și începeți să citiți. Acest 
lucru le oferă intimitate şi demonstrează că nu 
sunteţi genul care pierde vremea. Dacă simţiți că 
persoana face aceste lucruri intenţionat, scoateţi-vă 
propriul telefon mobil şi efectuaţi câteva apeluri 
legate de nişte afaceri importante. 


Cum să-i depistaţi pe cei care pierd 
vremea pe internet în loc să lucreze... 


Se știe prea bine că majoritatea oamenilor 
navighează pe internet în loc să lucreze, făcându-și 
chiar cumpărăturile și intrând pe Facebook în 
timpul programului de lucru. O anumită perioadă 
de navigare ilicită e acceptabilă, însă unii angajaţi 
petrec efectiv ore întregi din programul de lucru 
navigând în reţea. Prin urmare, cum vă daţi seama 
dacă cineva muncește cu adevărat tot atât de mult 
pe cât pare? 


Majoritatea oamenilor îşi așază ecranele 
monitoarelor într-un unghi care să facă imaginea 
inaccesibilă altor priviri, astfel că este dificil de 
aflat care sunt cei ce muncesc și care nu. Dacă 
vreţi să surprindeţi pe cineva care a navigat pe 
furiș pe internet — poate bănuiţi un angajat de 
neglijarea sarcinilor de muncă — urmăriți indiciile 
care îl dau de gol, cum ar fi: se trage de gulerul 
camașii, își scarpină gâtul şi se freacă la ochi. 


Acestea sunt toate gesturi de inducere în eroare, 
care indică faptul că o persoană are ceva de ascuns 
sau bănuiește că a fost prinsă. 


Sfat: Dacă sunteţi una dintre persoanele care 
navighează pe internet în loc să lucreze, apăsaţi 
simultan tasta Windows și litera „D“ - astfel se vor 
minimiza instantaneu toate ferestrele deschise, 


împiedicând colegii să vadă ce făceaţi. O altă 
variantă ar fi ca, pur și simplu, să vă ocupați de 
munca pentru care sunteţi plătiţi. 


„„.Şi cum Să vă daţi seama dacă cineva 
lucrează într-adevăr de acasă 


Noua tehnologie le-a permis tot mai multor 
angajaţi să lucreze de acasă, dar totodată le-a oferit 
celor cu o reputaţie îndoielnică ocazia să profite — 
le spun şefilor ȘI angajaţilor lor că muncesc de 
acasă, când în realitate ei intenționează să se 
logheze de câteva ori la contul de e-mail între 
drumurile spre terenul de golf şi mesele de prânz 
servite împreună cu prietenii. A detecta dacă 
cineva intenţionează într-adevăr să muncească de 
acasă e un lucru simplu, dacă ştiţi unde să vă 
uitaţi. Dacă cineva îşi acoperă gura în timp ce vă 
povestește despre planurile sale de a munci de 
acasă, puteţi bănui pe bună dreptate ca munca e 
ultimul lucru la care se gândește persoana 
respectivă. Acoperirea gurii relevă faptul că cel 
care vorbeşte are o atitudine secretoasă, nesinceră, 
si că încearcă să-și ascundă cuvintele mincinoase 
pe care le rosteşte. Uneori gura poate fi acoperită 
de câteva degete, alteori persoana își plasează 
orizontal un deget chiar sub ca. 


(A 

„Am multe de făcut mâine, 
aşa că ar fi mai bine să lucrez de acasă. 


De ce un şef grozav are un birou grozav 


Dacă observați că relaţiile cu subalternii sunt 
tensionate şi forţate sau dacă ceilalţi colegi vă 
vorbesc pe la spate, aveţi în vedere impactul pe 
care l-ar putea exercita amenajarea mediului de 
lucru. Pentru a vă transforma biroul într-un 
stimulent al bunelor relaţii profesionale, încercați 
să aplicaţi următoarele sfaturi: 


l. Dacă biroul vostru are un perete din 
sticlă, plasați-vă masa în faţa acestula. 
Biroul va părea mai mare ȘI veți fi vizibili 
pentru toţi cei care intră. În acest mod, 
vizitatorii vor fi salutaţi chiar de voi, 
personal, șI nu doar de pupitrul sau de 
monitorul computerului. 

2. Acoperiţi peretele din sticlă cu o oglindă, 
care vă va permite să vedeţi în afară, însă 
nu le va permite altora să privească 
înăuntru. Acest aspect vă amplifică 
statutul, prin securizarea teritoriului 
vostru și prin crearea unei atmosfere mai 
intime în birou. 


3. Plasati scaunul pentru vizitatori în așa fel 
încât acesta să fie cu spatele spre un 
perete sau un colț, nu spre o ușă. Astfel 
obţineţi o comunicare mai deschisă și le 
oferiţi protecţie acelor membri ai 
personalului care nu se simt în siguranţă. 


4. Aduceţi o masă rotundă și joasă cu trei 
scaune identice pe picior rotativ pentru 
întâlnirile  neprotocolare, astfel încât 
toată lumea să aibă sentimentul de 
egalitate. 


Birourile directorilor executivi sunt amenajate de 
designeri de interior, nu de către cei care înţeleg 
interacţiunile dintre oameni. 


Studiaţi-vă configurarea propriului spaţiu de lucru 
şi faceţi schimbările pozitive necesare. Nu după 
mult timp, personalul vå va descrie ca fiind o 
persoana „abordabilă“, relaxată, cu care e uşor de 
lucrat şi care e în acelasi timp un sef grozav. O 
configurare bună a biroului ar putea fi exact lucrul 
de care aveți nevoie în carieră. 


Combaterea stresului 
în activitatea profesională 


Mediul de lucru actual poate fi foarte stresant, cu 
termene-limită, obiective de atins, politici 
instituţionale și sarcini dificile — toate contribuind 
la nivelul nostru de stres. Dacă vă aflaţi într-o 
situaţie extrem de stresantă, cum ar fi să vă 
confruntaţi cu un partener dificil sau să pregătiţi o 


prezentare, încercați gestul de 
Superioritate-încredere. S-a observat că ducele de 
Edinburgh ȘI alți câțiva membri ai familiilor regale 
au obiceiul de a merge cu capul sus, bărbia înainte 
și mâinile împreunate la spate. Acest gest e folosit 
şi de către directori în relaţiile cu subordonații, de 
personalul militar superior şi de orice altă 
persoană aflată într-o poziţie de conducere. 


Sentimentele transmise de acest gest sunt 


de superioritate, încredere și putere. 
Persoana își expune zonele vulnerabile — 
stomacul, inima, organele genitale 
și gâtul — într-un act subconștient de 
neînfricare. Veţi începe să vă simtiti 
încrezători și chiar autoritari, ca un rezultat 
al legii cauzei şi efectului, 
diminuându-vă astfel 
nivelul de stres. 


Dacă totul eșuează, 
domoliţi-vă şeful cu acest truc... 


Atunci când ne simţim atacați, încercăm să creăm 
impresia că suntem mal MICI, prin Cocoșarea 
umerilor, tragerea brațelor mai aproape de corp, 
lipirea genunchilor, țintuirea gleznelor sub un 
scaun, coborârea în piept a bărbiei pentru a ne 
proteja gâtul ȘI ferirea privirii. Aceste gesturi 
acţionează ca un „întrerupător” în creierul 
agresorului, iar atacul poate fi evitat. E o poziţie 
ideală, dacă sunteţi dojeniţi de un superior — 
atunci când meritați, într-adevăr, o mustrare. 


Regula numărul 1 în activitatea profesională? 
Nu uita niciodată 
că glumele sefului tău sunt mereu amuzante! 


CONCLUZIE 


Comunicarea prin limbajul trupului între fiinţele 
umane există de peste un milion de ani, însă a fost 
studiată mai îndeaproape în ultimii 30 de ani. 


Acum, în secolul XXI, limbajul trupului e în 
sfârşit „descoperit de către oamenii de afaceri din 
toată lumea și devine, oficial ȘI pretutindeni, O 
parte a instruirii în afaceri. Totuși, cu excepţia 
situaţiei în care au beneficiat de o instruire 
planificată, puţini oameni se gândesc cu adevărat 
la imaginea pe care şi-o creează în ochii colegilor, 
al clienţior și ai partenerilor sau acordă timp 
învăţării elementelor de bază ale limbajului 
trupului. 


Globalizarea, computerele, telefoanele mobile și 
tehnologia de ultimă generație au modificat 
complet modul de lucru, lansând noi provocări 
pentru oamenii de afaceri. Sperăm că această carte 
v-a inarmat cu informaţiile de care aveţi nevole 
pentru a obţine succesul în orice întâlnire de 
natură profesională. 


În cele din urmă, vrem să vă oferim o recapitulare 
succintă a aspectelor esenţiale referitoare la 
limbajului trupului. E vorba de acele elemente ce 
pot marca diferenţa dintre stagnarea pe treapta de 
jos a carierei și escaladarea către vârful acesteia. 


]. Strângerile de mână: primele câteva 
minute ale unei întâlniri de afaceri pot 
clădi sau distruge o relaţie. Acordaţi-vă 
timp pentru a exersa diversele stiluri de 
strângere a mâinilor împreună cu 
prietenii voştri, astfel încât să puteți 
învăţa repede cum să oferiţi o strângere 
de mână potrivită de fiecare dată. 
Mentinerea palmelor in plan vertical ȘI 
strângerea de mână cu aceeași forţă ca a 
celeilalte persoane înseamnă, de obicei, 
un salut de nota 10. 


2. Contactul vizual: învăţaţi unde să vă 
direcționaţi privirea și când să mentineti 
contactul vizual sau să priviţi în altă 
parte. Această abilitate vă va spori 
credibilitatea în afaceri. 

3. Imitarea:  oglindiţi subtil limbajul 
corporal al partenerilor Și al clienţilor. 

4. Gesturile membrelor: evitati limbajul 
corporal închis sau defensiv, precum 
încrucișarea braţelor sau a picioarelor. 


5. Limbajul pozitiv al trupului: excrsaţi și 
vizualizati înclinările din cap înainte și 
înapoi atunci când vorbiti, dar şi 
înclinările laterale ale capului atunci când 
ascultați. În cazul în care ești bărbat, ţine 
bărbia sus și stai drept. 


6. Un bărbat activ în mediul afacerilor 
trebuie să fie atent la limbajul agresiv sau 
prea dominant al trupului, precum 
poziţia Catapultei sau a  Picioarelor 
depărtate. Dar în același timp nu trebuie 
să cadă în cealaltă extremă, deoarece riscă 
să pară incapabil. 

7. O femeie activă în mediul afacerilor nu 
trebuie să acţioneze într-o manieră 
masculină. Ea are nevoie doar să evite 
semnalele prea feminine, precum 
strângerile de mână blânde, fustele scurte 
ȘI tocurile înalte, dacă doreşte să 
beneficieze de aceeași credibilitate ca un 


bărbat. 


8. Expresiile verbale bombastice, precum 
„gândire optimistă“, „fortare a limitelor“ 
si „gândire neconvenţională“ ar trebui 
evitate. Veţi părea fie depăşiţi, fie preţioși, 
iar oamenii nu vor avea încredere în voi. 
Mai mult, e recomandat să nu 
pronunţaţi niciodată cuvântul „modern“, 
deoarece asta le va spune interlocutorilor 
că nu sunteți așa. 


9. Tehnologia de ultimă generaţie vă 
poate aduce avantaje nebănuite. Un 
laptop sau un BlackBerry de ultimul tip 
vă va amplifica statutul. În plus, 
arătându-le celor din jur că sunteţi bine 
informaţi în domeniul IT sau că folosiţi 
prezentările video şi aplicaţia 
PowerPoint, vă veţi crea o imagine de 
profesioniști și de cunoscători. 


Cercetările au arătat în mod convingător că, dacă 
vă modificaţi limbajul trupului, puteţi schimba 
multe lucruri legate de felul în care abordaţi viaţa. 
Vă puteţi simți mai încrezători în activitatea 
profesională, puteți deveni persoane mai plăcute, 
mai convingătoare, şi vă puteți îmbunătăţi 
imaginea în plan profesional. Modificându-vă 
limbajul trupului, veţi interacţiona diferit cu 
oamenii din jur, iar aceștia, la rândul lor, vor 
reacționa diferit față de voi. Şi chiar este posibil să 
vă modificaţi limbajul trupului. Acordati atenţie 
felului în care vă prezentaţi în activitatea 
profesională şi modului în care interacţionaţi cu 
ceilalți și, astfel, veţi vedea cum vi se va mări 
credibilitatea și veţi dobândi un statut mai înalt! 


O persoană de succes în afaceri e una care înțelege că 
limbajul trupului său e la fel de important ca ceea ce 
spune. 


Allan și 
Barbara Pease 
sunt autorii de 
literatură 
motivațională 
care se bucură 
de cel mai 
mare succes la 
nivel mondial. 
Au scris 18 
bestselleruri — 
dintre care 
zece au ajuns 
pe locul întâi — 
și anual ţin 
seminare în 
30 de 


ţări. Cărţile lor 


peste 


sunt disponibile 
în peste o sută 
de țari, sunt 


traduse în 
55 de limbi și s- 
au vândut în 
peste 27 de 
milioane de 


exemplare. 
Apar adesea în 
presa din 
întreaga lume, 
iar lucrările lor 
au stat la baza 
a nouă seriale 


de televiziune, 
patru piese de 
teatru şi un 
film artistic, 
ajuns pe primul 
loc în box- 
office. Audiența 
totală a 
acestora este 
de peste 100 
de milioane de 


persoane. 
Compania lor, 
Pease Interna- 
tional Ltd. 
produce 

materiale video, 
cursuri de 
pregătire și 


seminare pentru 
oameni de afaceri 
și guvernanţi din 
întreaga lume. 
Rubrica lor lunară 
despre relaţii a 
fost citită de 
peste 20 de 
milioane de 
persoane din 25 
de ţări. Au şase 
copii și opt 
nepoți și locuiesc 


în Australia. 


